open-index/open-wikipedia-markdown huggingface dataset:
ശ്ലേഷ്മം

ലഘുചിത്രം|Mucous cells of the stomach lining secrete mucus (pink) into the lumen
**ശ്ലേഷ്മം Mucus** (/ˈmjuːkəs/ **''MEW**-kəss'') ഒരു തെന്നുന്ന പശിമയുള്ള ദ്രവമാണ്. ഈ ദ്രാവകം സ്രവിക്കുന്നത്, ശ്ലേഷ്മഗ്രന്ഥിയിൽനിന്നുമാണ്. ശ്ലേഷ്മം അതു ഉത്പാദിപ്പിക്കുന്ന ശ്ലേഷ്മസ്തരത്തെ പൊതിഞ്ഞുമിരിക്കുന്നു. ഇത് മിശ്രഗ്രന്ഥികളിൽനിന്നും ഉത്പാദിപ്പിക്കപ്പെടുന്നുണ്ട്. ശ്ലേഷ്മമകോശങ്ങളല്ലാതെ സെറസ് കോശങ്ങളും ഈ മിശ്രഗ്രന്ഥികളിലുണ്ട്. ഇത് ഒരു കൊഴുത്ത കൊളോയിഡ് ദ്രാവകമാണ്. ഇതിൽ അകാർബണിക ലവണങ്ങളും അണുനാശിനികളായ എൻസൈമുകളും (ലൈസോസോം പോലുള്ളവ) ഇമ്യൂണോഗ്ലോബുലിനുകളും ലാക്റ്റോഫെറിൻ പോലുള്ള ലൈക്കോപ്രോട്ടീനുകളും അടങ്ങിയിട്ടുണ്ട്.  ശ്ലേഷ്മസ്തരത്തിലും സബ്മ്യൂക്കസ് ഗ്രന്ഥിയിലുമുള്ള ഗോബ്ലെറ്റ് കോശങ്ങൾ ഉത്പാദിപ്പിക്കുന്ന മ്യൂസിനുകളും ഇവ ഉത്പാദിപ്പിക്കുന്നു. ശ്ലേഷ്മം മനുസ്യശരീരത്തിലെ വിവിധ ഭാഗങ്ങളിലുള്ള അവയവങ്ങളിലെ കുഴലുകൾക്കുളവശത്തെ വെപ്പിത്തീലിയൽ കോശങ്ങൾക്കുവേണ്ട സംരക്ഷണം നൽകുന്നു. ശ്വസനേന്ദ്രിയവ്യൂഹം, പചനവ്യൂഹം, മൂത്രാാവയവങ്ങൾ, ലൈംഗികാവയവങ്ങൾ കാഴ്ചയ്ക്കുള്ള കണ്ണുകൾ, കേൾവിക്കുവേണ്ട അവയവങ്ങൾ എന്നിങ്ങനെ മനുഷ്യന്റെ വിവിധ അവയവങ്ങളിൽ ശ്ലേഷ്മം അതിന്റെ ധർമം നിർവഹിക്കുന്നുണ്ട്. ഉഭയജീവികളുടെ ഉപരിചർമ്മം, മത്സ്യങ്ങളുടെ ചെകിളപ്പൂക്കൾ എന്നിവയെ പൂപ്പലുകൾ, ബാക്റ്റീരിയ, വൈറസ് എന്നിവയുടെ ആക്രമണങ്ങളിൽനിന്നും രക്ഷിക്കുന്നു. ശരാശരി മനുഷ്യമൂക്ക് ഒരു ദിവസം ഒരു ലിറ്ററോളം ശ്ലേഷ്മമാണു ഉത്പാദിപ്പിക്കുന്നത്. ഏറ്റവും കൂടുതൽ ശ്ലേഷ്മം നമ്മുടെ ദഹനവ്യവസ്ഥയിലെ കുടൽ, അന്നനാളം ആമാശയം പോലുള്ള അവയവങ്ങളുടെ ഭിത്തികളാണുത്പാദിപ്പിക്കുന്നത്. 

ഒച്ചുകൾ, കടലൊച്ചുകൾ തുടങ്ങിയ അകശേരുകികളും ശ്ലേഷ്മം ഉത്പാദിപ്പിക്കുന്നുണ്ട്. തങ്ങളെ ബാധിക്കുന്ന രോഗകാരികളിൽനിന്നും സംരക്ഷണത്തോടൊപ്പം, അവയെ ആഹാരമാക്കാൻ വരുന്ന ഇരപിടിയന്മാരിൽനിന്നും സംരക്ഷണം നേടാനും ചിലവയ്ക്ക് സുഗമമായ സഞ്ചാരത്തിനും പരസ്പരമുള്ള വാർത്താവിനിമയത്തിനും ശ്ലേഷ്മം സഹായിക്കുന്നു. 

## ശ്വസനവ്യൂഹം
ലഘുചിത്രം|Illustration depicting the movement of mucus in the respiratory tract.

### ചാർജ്ജ് തിരഞ്ഞെടുപ്പ്
..

## ഇതും കാണൂ
* Alkaline mucus
* Empty nose syndrome
* Mucoadhesion
* Mucophagy
* Snail slime
* Sniffle
* Spinnbarkeit

## കുറിപ്പുകൾ

## അവലംബം
ബുള്ളിഫോം കോശം

**ബുള്ളിഫോം കോശങ്ങൾ Bulliform cells** വലിയ, കുമിളയുടെ രൂപത്തിലുള്ള ഉപരിവൃതി കോശങ്ങളാണ്. അനേകം ഏകബീജപത്ര സസ്യങ്ങളിൽ അവയുടെ ഇലകളുടെ മുകൾഭാഗത്ത് കൂട്ടമായി കാണപ്പെടുന്ന കോശങ്ങളാണ്. ഇലയുടെ അഡാക്സിയൽ അല്ലെങ്കിൽ മുകൾ പ്രതലത്തിൽ കാണപ്പെടുന്ന കോശങ്ങളാണിവ. ഇവ സാധാരണയായി ഇലയുടെ മദ്ധ്യഭാഗത്തുള്ള പ്രധാന ഞരമ്പിനടുത്തായാണ് കാണപ്പെടുന്നത്. ഈ കോശങ്ങൾ വലുതും ശൂന്യമായ ഉൾഭാഗമുള്ളതും നിറമില്ലാത്തവയുമാണ്. 

ബുള്ളിഫോം കോശങ്ങളുടെ പ്രവർത്തനം താഴെപ്പറയുന്നതുപോലെ വിവരിക്കാം: 

ആവശ്യത്തിനു വെള്ളം ലഭ്യമാകുമ്പോൾ ബുള്ളിഫോം കോശങ്ങൾ വെള്ളം ആഗിരണം ചെയ്യുകയും അതിന്റെ ഫലമായി അവ വീർത്തു കട്ടികൂടുന്നു. അവ വീർക്കുമ്പോൾ ഇല നീണ്ട് മുകളിലേയ്ക്ക് ഉയരുന്നു. ഇല പുറത്തേയ്ക്കു കാണപ്പെടുന്നു. ഇലയുടെ നീളുന്ന അവസ്ഥയിൽ വെള്ളം കൂടുതലായി നഷ്ടമാകുന്നു. മറ്റൊരുവിധത്തിൽപ്പറഞ്ഞാൽ, വെള്ളത്തിന്റെ ദൗർലഭ്യസമയത്ത് ഈ കോശങ്ങളുടെ ജലാംശം നഷ്ടമാകുകയും ഇവ ദുർബ്ബലമാകുകയും ചെയ്യുന്നു. ഈ കോശങ്ങൾ ജലനഷ്ടം കാരണം ദുർബ്ബലമാകുമ്പോൾ അവ അടങ്ങിയ ആ ഇല ഉള്ളിലേയ്ക്കു ചുരുണ്ട് ഇലയുടെ ഭാഗങ്ങൾ ചൂടിൽനിന്നും മറഞ്ഞ് ജലം നഷ്ടമാകാതെ സംരക്ഷിക്കപ്പെടുകയും ചെയ്യുന്നു. ചുരുളുന്ന അവസ്ഥയിൽ ജലനഷ്ടം കുറയുന്നു. അതിനാൽ, ബുള്ളിഫോം കോശങ്ങൾ ജലദൗർലഭ്യമുള്ള വരണ്ട അവസ്ഥയിൽ ജലനഷ്ടം കുറയ്ക്കാൻ സസ്യത്തെ സഹായിച്ച് ഇത്തരം സാഹചര്യങ്ങളിൽ സസ്യത്തിന്റെ അതിജീവനം സാദ്ധ്യമാക്കുന്നു. 

വരൾച്ചയുടെ സമയത്ത്, കോശത്തിലെ ഫേനത്തിലൂടെ ജലം നഷ്ടമാകുന്നു. ഈ സമയം, ചില പുല്വർഗ്ഗങ്ങളിലെ ഇലകളിലുള്ള ബുള്ളിഫോം കോശങ്ങൾ വെള്ളം നഷ്ടപ്പെട്ട് ഈ സസ്യങ്ങളുടെ ഇലകളുടെ രണ്ട് അരികുകളും പരസ്പരം മടങ്ങി അടഞ്ഞ് ജലനഷ്ടം കുറയ്ക്കുന്നു. ആവശ്യത്തിനു ജലം ലഭ്യമായ ഉടനേതന്നെ ഈ കോശങ്ങൾ വീർക്കുകയും ഇലകൾ തുറന്നുവരാനായി മർദ്ദം ചെലുത്തുകയും ചെയ്യുന്നു. 

അടഞ്ഞുനിൽക്കുന്ന ഇലകളിൽ സൂര്യപ്രകാശം വളരെക്കുറച്ചേ പതിക്കുകയുള്ളു. അതിനാൽ അവ വളരെക്കുറച്ചേ ചൂടാവുകയുള്ളു. അങ്ങനെ ബാഷ്പീകരണം കുറയ്ക്കുന്നതുകൊണ്ട് സസ്യത്തിലെ ബാക്കിയുള്ള വെള്ളം സംരക്ഷിക്കാൻ സസ്യത്തിനു കഴിയുന്നു. ബുള്ളിഫോം കോശങ്ങൾ അനേകം ഏകബീജപത്ര സസ്യങ്ങളിൽ കാണപ്പെടുന്നുണ്ട്. എന്നാൽ ഈ കോശങ്ങൾ ഏറ്റവും കൂടുതലായി പുല്വർഗ്ഗങ്ങളിലാണു കാണപ്പെടുന്നത്. .

## അവലംബം

വർഗ്ഗം:സസ്യശാസ്ത്രം - അപൂർണ്ണലേഖനങ്ങൾ
വർഗ്ഗം:സസ്യശരീരഘടനാശാസ്ത്രം
മെഡിട്രീന ആശുപത്രി, കൊല്ലം

കൊല്ലം ജില്ലയിലെ ആദ്യത്തെ തൃതീയതല സൂപ്പർ സ്പെഷ്യാലിറ്റി ചികിത്സാകേന്ദ്രമാണ് **മെഡിട്രീന ആശുപത്രി**. കൊല്ലം ബൈപാസിനടുത്തുള്ള അയത്തിൽ എന്ന സ്ഥലത്താണ് ഇത് സ്ഥിതിചെയ്യുന്നത്. 2014 ഡിസംബർ 13-ന് കൊല്ലത്തെ പാർലമെന്റ് അംഗം എൻ.കെ. പ്രേമചന്ദ്രനാണ് ആശുപത്രി ഉദ്ഘാടനം ചെയ്തത്. ഈ ആശുപത്രിക്കുവേണ്ടി മെട്രിക്സ് പാർട്ട്നേഴ്സ് ഇന്ത്യ 60 ലക്ഷം ഡോളർ നിക്ഷേപിച്ചിരുന്നു.

## സ്ഥാനം
* കൊല്ലം റെയിൽവേസ്റ്റേഷൻ - 4.4 കിലോമീറ്റർ
* കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 7.1 കി.മീ.
* കൊല്ലം തുറമുഖം - 7.5 കി.മീ.
* ആശ്രാമം ഹെലിപാഡ് - 6 കി.മീ.

## ശസ്ത്രക്രിയ
ഹൃദയശസ്ത്രക്രിയയെ സംബന്ധിച്ച് പൊതുസമൂഹത്തിനുള്ള തെറ്റിദ്ധാരണകൾ ഇല്ലാതാക്കുന്നതിനും ബോധവൽക്കരണം നൽകുന്നതിനുമായി 2015 മേയ് 26-ന് മെഡിട്രീന ആശുപത്രിയുടെ നേതൃത്വത്തിൽ കൊല്ലം ബീച്ച് ഹോട്ടലിൽ വച്ച് ഒരു തുറന്ന ശസ്ത്രക്രിയ നടത്തിയിരുന്നു. രക്തക്കുഴലുകൾക്കിടയിലെ തടസ്സം നീക്കുന്ന 'ബലൂൺ ശസ്ത്രക്രിയ'യാണ് ഇവിടെ നടന്നത്. ഇത് പൊതുജനങ്ങൾക്കു കാണുന്നതിനായി തത്സമയ സംപ്രക്ഷണവും ഒരുക്കിയിരുന്നു. കേരളത്തിൽ ഇത്തരമൊരു ഉദ്യമം ആദ്യമാണ്.

## ഡിപ്പാർട്ട്മെന്റുകൾ

* കാർഡിയോളജി
* കാർഡിയാക് സർജറി
* ഇന്റേണൽ മെഡിസിൻ
* ജനറൽ സർജറി
* ന്യൂറോളജി
* ന്യൂറോസർജറി
* ക്രിട്ടിക് കെയർ മെഡിസിൻ
* ഓർത്തോപീഡിക്സ്
* യൂറോളജി
* നെഫ്രോളജി
* ഇ.എൻ.ടി.
* എൻഡോക്രൈനോളജി
* ഗ്യാസ്ടോ എന്ററോളജി
* അനസ്തീഷ്യ
* ഗൈനക്കോളജി
* പീഡിയാട്രിക്സ്
* നിയോനാറ്റോളജി
* മാക്സില്ലോ ഫേഷ്യൽ സർജറി
* പാത്തോളജി
* റേഡിയോളജി

## അവലംബം

വർഗ്ഗം:കേരളത്തിലെ ആശുപത്രികൾ
വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
എക്സ് ജാലകസംവിധാനം

ലഘുചിത്രം|300x300ബിന്ദു|twm വിൻഡോ മാനേജറിന് കീഴിൽ പ്രവർത്തിക്കുന്ന MIT X കൺസോർഷ്യത്തിന്റെ വിതരണത്തിന് പൊതുവായുള്ള ഗ്രാഫിക്കൽ യൂസർ ഇന്റർഫേസിന്റെയും ആപ്ലിക്കേഷനുകളുടെയും ചരിത്രപരമായ ഉദാഹരണം: X ടെർമിനൽ, Xbiff, xload, ഒരു ഗ്രാഫിക്കൽ മാനുവൽ പേജ് ബ്രൗസർ
ലഘുചിത്രം|300x300ബിന്ദു|X11, KDE എന്നിവ ഉപയോഗിക്കുന്ന ഗ്രാഫിക്കൽ യൂസർ ഇന്റർഫേസിന്റെ ആധുനിക ഉദാഹരണം
ബിറ്റ്മാപ്പ് ഡിസ്പ്ലേകളിൽ ജാലകങ്ങൾ പ്രദർശിപ്പിക്കുന്നതിനുള്ള ഒരു സംവിധാനമാണ് **എക്സ് ജാലകസംവിധാനം** (*X Window System* എക്സ് 11, അല്ലെങ്കിൽ എക്സ് എന്നും പറയുന്നു). യുണീക്സ് പോലെയുള്ള എല്ലാ ഓപ്പറേറ്റിംഗ് സിസ്റ്റങ്ങളിലും എക്സ് ജാലകസംവിധാനം ഉപയോഗിക്കാൻ കഴിയും.

ഗ്രാഫിക്സ് യൂസർ ഇന്റർഫേസിനായുള്ള അടിസ്ഥാന ഫ്രെയിംവർക്ക് എക്സ് നൽകുന്നു. ഒരു ഡിസ്പ്ലേ ഉപകരണത്തിൽ വരയ്ക്കാനും കീബോർഡും മൌസും ഉപയോഗിച്ച് അതുമായി സംവദിക്കാനുമുള്ള അടിസ്ഥാനം എക്സ് സജ്ജമാക്കുന്നു. ഉപയോക്തൃസമ്പർക്കമുഖം എക്സ് കൈകാര്യം ചെയ്യുന്നില്ല. ഇത് വിവിധ പ്രോഗ്രാമുകളാണ് നിർമ്മിക്കുന്നത്. എക്സ് അടിസ്ഥാനപ്പെടുത്തിയുള്ള വിവിധ പണിയിടങ്ങളുടെ സമ്പർക്കമുഖവും പ്രവർത്തനവും വ്യത്യസ്ത തരത്തിലായിരിക്കും.

1984 ൽ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി (എംഐടി) യിലാണ് എക്സ് രൂപം കൊണ്ടത്. 1987 മുതൽ ഈ പ്രോട്ടോകോളിന്റെ വെർഷൻ 11 ആയിരുന്നു അതുകൊണ്ടിത് എക്സ് 11 എന്ന് വിളിക്കുന്നു. എക്സ്.ഓർഗ് ഫൌണ്ടേഷനാണ് എക്സ് പ്രൊജക്റ്റ്നയിക്കുന്നത്. ഇപ്പോഴത്തെ സ്ഥിരീകരണവും ഫൌണ്ടേഷനാണ് നടത്തുന്നത്. എക്സ്.ഓർഗ് സെർവ്വർ എംഐടി അനുമതിപത്രത്തിൽ (അതുപോലുള്ള മറ്റ് അനുമതി പത്രങ്ങളിലും) ലഭ്യമായ ഒരു സ്വതന്ത്രസോഫ്റ്റ്‍വെയറാണ്.
## ഉദ്ദേശ്യവും കഴിവുകളും
റിമോട്ട് ഗ്രാഫിക്കൽ യൂസർ ഇന്റർഫേസുകൾക്കും ഇൻപുട്ട് ഉപകരണ ശേഷികൾക്കുമുള്ള ഒരു ആർക്കിടെക്ചർ-ഇൻഡിപെൻഡന്റ് സംവിധാനമാണ് എക്സ്. നെറ്റ്‌വർക്കുചെയ്‌ത ടെർമിനൽ ഉപയോഗിക്കുന്ന ഓരോ വ്യക്തിക്കും ഏത് തരത്തിലുള്ള ഉപയോക്തൃ ഇൻപുട്ട് ഉപകരണവുമായും ഡിസ്‌പ്ലേയുമായി സംവദിക്കാനുള്ള കഴിവുണ്ട്.

അതിന്റെ സ്റ്റാൻഡേർഡ് ഡിസ്ട്രിബ്യൂഷനിൽ ലളിതമാണെങ്കിലും, ഇത് ഒരു  ഡിസ്പ്ലേ ഇന്റർഫേസ് സൊല്യൂഷനാണ്, ഇത് യുണിക്സ് പോലുള്ള മിക്ക ഓപ്പറേറ്റിംഗ് സിസ്റ്റങ്ങളിലും ഓപ്പൺവിഎംഎസിലും ഗ്രാഫിക്കൽ യൂസർ ഇന്റർഫേസുകൾ നിർമ്മിക്കുന്നതിനുള്ള ഒരു സ്റ്റാൻഡേർഡ് ടൂൾകിറ്റും പ്രോട്ടോക്കോൾ സ്റ്റാക്കും നൽകുന്നു, കൂടാതെ മറ്റ് പല പൊതു ആവശ്യങ്ങൾക്കു വേണ്ടിയും പോർട്ട് ചെയ്തിട്ടുണ്ട്. 
## അവലംബം

## പുറത്തേക്കുള്ള കണ്ണികൾ
* X.Org Foundation Official website

വർഗ്ഗം:യുണിക്സ്
പീറ്റർ ഡിൻക്ലേജ്

**പീറ്റർ ഹെയ്ഡൻ ഡിൻക്ലേജ്** (ജനനം ജൂൺ 11, 1969) ഒരു അമേരിക്കൻ നടനും, ചലച്ചിത്ര നിർമ്മാതാവുമാണ്. ദ വെൽവെറ്റെൻ റാബിറ്റ് എന്ന പുസ്‌തകത്തിന്റെ നാടക ആവിഷ്കാരത്തിലൂടെ അഞ്ചാം ക്ലാസ്സിൽ പഠിക്കുന്ന കാലത്ത് അഭിനയം ആരംഭിച്ചു. ബെന്നിങ്ങ്ടൺ കോളേജിൽ ഡിൻക്ലേജ് അഭിനയം അഭ്യസിക്കവേ നിരവധി അമേച്വർ സ്റ്റേജ് പ്രൊഡക്ഷനുകളിൽ അഭിനയിച്ചു. 1995 ൽ ലിവിംഗ് ഇൻ ഓബ്ലിവയൺ എന്ന ചിത്രത്തിൽ അഭിനയിച്ചു. 2003 ൽ ഇറങ്ങിയ കോമഡി ഡ്രാമ ചിത്രം ദ സ്റ്റേഷൻ ഏജന്റ് ആണ്‌ ആദ്യ ശ്രദ്ധേയ വേഷം. തുടർന്ന് എൽഫ് (2003), ക്രൈം ചിത്രം ഫൈൻഡ് മി ഗിൽറ്റി (2006), സൂപ്പർഹീറോ കോമഡി ചിത്രം അണ്ടർഡോഗ് (2007), ഫാൻറസി ചിത്രം ദ ക്രോണിക്കിൾസ് ഓഫ് നാർണിയ: പ്രിൻസ് കാസ്പിയൻ (2008), 
സൂപ്പർഹീറോ ചിത്രം എക്സ്-മെൻ: ഡേയ്സ് ഓഫ് ഫ്യൂച്ചർ പാസ്റ്റ് (2014), ബ്ലാക്ക് കോമഡി ചിത്രം ത്രീ ബിൽബോർഡ്സ് ഔട്ട്സൈഡ് എബ്ബിങ്ങ്, മിസോറി (2017) എന്നിവയിൽ അഭിനയിച്ചു.  

2011 മുതൽ, ഡിൻക്ലേജ് എച്ച്ബിഒ പരമ്പര ഗെയിം ഓഫ് ത്രോൺസിൽ ടിറിയൻ ലാനിസ്റ്റർ എന്ന വേഷം ചെയ്യുന്നു. ഈ പ്രകടനത്തിന് 2011 മുതൽ 2016 തുടർച്ചയായി മികച്ച സഹനടനുള്ള എമ്മി പുരസ്കാരത്തിന് നാമനിർദ്ദേശം ലഭിക്കുകയും, 2011, 2015 വർഷങ്ങളിൽ വിജയിക്കുകയും ചെയ്തു.  മികച്ച സഹനടനുള്ള ഗോൾഡൻ ഗ്ലോബ് പുരസ്‌കാരം 2012 അദ്ദേഹം നേടി. ടെലിവിഷൻ രംഗത്തു ഏറ്റവും പ്രതിഫലം വാങ്ങുന്ന അഭിനേതാക്കളിൽ ഒന്നാണ് ഡിൻക്ലേജ്. 

## അഭിനയ ജീവിതം

### ചലച്ചിത്രം

### ടെലിവിഷൻ

## അവലംബം

വർഗ്ഗം:1969-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
വർഗ്ഗം:ജീവിച്ചിരിക്കുന്നവർ
മൈക്രോസ്പൊറാഞ്ജിയ

**മൈക്രോസ്പൊറാഞ്ചിയ** **Microsporangia** ഒരു തരം സ്പൊറാഞ്ചിയം ആകുന്നു.  ഇവ ആൺ ഗമീറ്റുകൾ ഉല്പാദിപ്പിക്കുന്ന മൈക്രോസ്പോറുകൾ ഉത്പാദിപ്പിക്കുന്നു.
The microspores divide by mitosis to produce pollen grains. 

## അവലംബം

വർഗ്ഗം:സസ്യ പ്രജനനം
ഇലയുടെ ഗാപ്

ലഘുചിത്രം|Microscopic view of a stem tip of a Coleus plant, showing leaf gaps (C) and leaf traces (I) of young leaves.
ഇല കാണ്ഡത്തിൽ നിന്നും വളരുന്നതിനുള്ള കാണ്ഡത്തിലെ സ്ഥാനമാണ് **ഇലയുടെ ഗാപ്പ്**. ഇലയുടെ ഗാപ്പിൽ ആണ് ഇലയുടെ അടയാളം കാണപ്പെടുന്നത്. ഇല ഇവിടെവച്ച് തണ്ടുമായി ചേരുന്നു. 

## അവലംബം

വർഗ്ഗം:സസ്യശരീരഘടനാശാസ്ത്രം
വിട്രിയസ് ബോഡി

**വിട്രിയസ് ബോഡി** മനുഷ്യന്റെയും മറ്റു നട്ടെല്ലുള്ള ജീവികളുടേയും കൺഗോളത്തിലെ റെറ്റിനയുടെയും ലെൻസിന്റെയും ഇടയിലുള്ള സ്ഥലത്ത് നിറഞ്ഞിരിക്കുന്ന സുതാര്യമായ ജെൽ രൂപത്തിലുള്ള ദ്രാവകമാണ്. ഇതിനെ പലപ്പോഴും വിട്രിയസ് ഹൂമർ എന്നും വിളിക്കാറുണ്ട്. 

## ഘടന

## വികാസം

## ക്ലിനിക്കലായ പ്രാധാന്യം

## ഇതും കാണൂ

## അവലംബം

വർഗ്ഗം:കണ്ണ്
വർഗ്ഗം:ശരീരദ്രവങ്ങൾ
അണ്ഡാശയം (സസ്യശാസ്ത്രം)

വലത്ത്‌|ലഘുചിത്രം|300x300ബിന്ദു|Longitudinal section of female flower of squash showing pistil (=ovary+style+stigma), ovules, and petals.  The petals and sepals are above the ovary; such a flower is said to have an inferior ovary, or the flower is said to be epigynous.
[ലഘുചിത്രം|Cross section of ''[റ്റുലിപ്‌|Tulip'' ovary]]
സപുഷ്പികളിൽ അണ്ഡാശയം സ്ത്രീലൈംഗികാാവയവത്തിന്റെ ഭാഗമാണ്. 

## ഫലങ്ങൾ

## അണ്ഡാശയത്തിന്റെ ഭാഗങ്ങൾ

## സ്ഥാനമനുസരിച്ചുള്ള വർഗ്ഗീകരണം

## ഇതും കാണൂ
* Fruit anatomy

## അവലംബം

വർഗ്ഗം:ശരീരാവയവങ്ങൾ
വർഗ്ഗം:സസ്യരൂപവിജ്ഞാനീയം
പാർശ്വമുകുളങ്ങൾ

പകരം=The axillary buds are highlighted in yellow.|ലഘുചിത്രം|Axillary buds are located at the intersection of the leaf and stem of a plant.
പാർശ്വമുകുളങ്ങൾ The **axillary bud** (or **lateral bud)** ഇലയുടെ കക്ഷത്തിൽ ഇരിക്കുന്ന ഭ്രൂണാവസ്ഥയിലുള്ള തണ്ടാണ്. ഓരോ മുകുളവും തണ്ടാവാനുള്ള കഴിവുള്ളതാണ്, സാധാരണ അലൈംഗിക കാണ്ഡമായോ ലൈംഗികാവയവമായ പുഷ്പമായോ ഇതിനു വളരാനാകും. ഒരിക്കൽ ഉണ്ടായാൽ മുകുളത്തിനു കുറച്ചുനാൾ നിദ്രാരീതിയിൽ ഇരിക്കുകയോ ഉടനേതന്നെ ഒരു തണ്ടായി രൂപാന്തരപ്പെടുകയോ ചെയ്യാറുണ്ട്. 

## അവലംബം

വർഗ്ഗം:സസ്യശാസ്ത്രം - അപൂർണ്ണലേഖനങ്ങൾ
വർഗ്ഗം:സസ്യരൂപവിജ്ഞാനീയം
വെട്ടുകൽഗുഹ

വെട്ടുകൽ ഗുഹകളാണ് പൊതുവേ മുനിയറ, മുനിമട, വെട്ടുകൽ ഗുഹ എന്നീ പേരിൽ അറിയപ്പെടുന്നത്. ശത്രുക്കളിൽനിന്നും ഹിംസ്രമൃഗങ്ങളിൽ നിന്നും രക്ഷപ്പെടുന്നതിനും മറ്റും ആണ് ഇവ നിർമ്മിച്ചത് എന്നു കരുതുന്നു. തൃശ്ശൂർ ജില്ലയിൽ കുന്നംകുളം, ഗുരുവായൂർ, കാട്ടകാമ്പാല, അക്കിക്കാവ് പ്രദേശങ്ങളിൽ  ഇത്തരം ഗുഹകൾ കണ്ടെത്തിയിട്ടുണ്ട്. മരണാന്തര ശവസംസ്കാരത്തിനും ഇവ ഉപയോഗിച്ചിരുന്നു.

## കുന്നംകുളം കക്കാട് ഗുഹ

തൃശ്ശൂർ ജില്ലയിൽ കുന്നംകുളം നഗരത്തിൽ നിന്നും 2 കിമി അകലെയാണ് കക്കാട് ഗുഹ. പുരാവസ്തുവകുപ്പ് സംരക്ഷിത സ്മാരകമായി ഇത് സംരക്ഷിക്കുന്നു. വെട്ടുകൽ  പാറയിൽ ഗുഹപോലെ 6-8 അടി ആഴത്തിൽ ഗുഹപോലെ വെട്ടിയെടുത്തതാണ് ഈ ഗുഹ. രണ്ട് അറകളുള്ള ഈ ഗുഹയിൽ ഉള്ളിലുള്ള ഗുഹയിലേക്ക് പ്രവേശനം ചെറുതാണ്. അകത്തെ ഗുഹക്ക് മുകളിലേക്ക് ഒരു ദ്വാരം മാത്രമേ ഉള്ളു. ശത്രുക്കളിൽ നിന്നും ദുഷ്ടമൃഗങ്ങളീൽ നിന്നും രക്ഷനേടാനായിരിക്കണം ഇങ്ങനെ ദുർഘടമായ വാതിൽ ഒരുക്കുന്നത്. അകത്ത് ഒന്നൊ രണ്ടോ ആൾക്കാർക്ക് കിടക്കാവുന്ന രീതിയിൽ കിടക്ക വെട്ടിയിട്ടുണ്ടാക്കിയിട്ടുണ്ട്. 

## കാട്ടകാമ്പാൽ ചിറക്കൽ ഗുഹ

തൃശ്ശൂർ ജില്ലയിൽ കുന്നംകുളത്തിനടുത്ത് കാട്ടകാമ്പാല ക്ഷേത്രത്തിനു സമീപം ഒരു വെട്ടുകൽ ഗുഹ സ്ഥിതിചെയ്യുന്നുണ്ട്. പ്രശസ്തമായ കാട്ടകാമ്പാല ശിവക്ഷേത്രത്തിനു അരക്കിലോമീറ്റർ മാറിയാണ് ഇത് സ്ഥിതിചെയ്യുന്നത്. 

## ഇയ്യാൽ ഗുഹ

തൃശ്ശൂർ ജില്ലയിൽ പന്നിത്തടം- പെരുമ്പിലാവ് പാതയിൽ ഇയ്യാലിൽ നിന്നും അരകിലോമീറ്റർ ഉള്ളിലാണ് ഈയാൽ ഗുഹ. പ്രസിദ്ധമായ ചെമ്മന്തട്ട മഹാദേവക്ഷേത്രത്തിൽനിന്നും 3 കിലോമീറ്റർ മാത്രം അകലത്ത്റ്റിലാണ് ഈ സ്മാരകം. ഒരു ഗുഹ മാത്രമേയുള്ളു എങ്കിലും തൂണുകളും കിടക്കയും എല്ലാം സുന്ദരമായ നിർമ്മിതികളാണ്.പുരാവസ്തുവകുപ്പ് സംരക്ഷിത സ്മാരകമായി ഇത് സംരക്ഷിക്കുന്നു. വെട്ടുകൽ  പാറയിൽ  ഇപ്പോൾ ഇടിയുന്നതൊപോലുള്ള നാശം കാണാനുണ്ട് 

## കണ്ടാണിശ്ശേരി ഗുഹ

തൃശ്ശൂർ ജില്ലയിൽ ഗുരുവായൂരിനടുത്ത് കണ്ടാണിശ്ശേരിയിൽ പുല്ലാനിക്കുന്ന് എന്ന കുന്നിൻ മുകളിൽ ആണ്  മുനിമട എന്നറിയപ്പെടുന്ന ഈവെട്ടുകൽ ഗുഹ ഉള്ളത്. കോവിലന്റെ ഗൃഹം തൊട്ടടുത്താണ്.  വെട്ടുകൽ  പാറയിൽ ഗുഹപോലെ 6-8 അടി ആഴത്തിൽ ഗുഹപോലെ വെട്ടിയെടുത്തതാണ് ഈ ഗുഹ. രണ്ട് അറകളുള്ള ഈ ഗുഹയിൽ ഉള്ളിലുള്ള ഗുഹയിലേക്ക് പ്രവേശനം ചെറുതാണ് എങ്കിലും കഷ്ടപ്പെട്ട് ഒരാൾക്ക് നൂണ്ടുകയറാം.  അകത്തെ ഗുഹക്ക് മുകളിലേക്ക് ഒരു ദ്വാരം മാത്രമേ ഉള്ളു. അകത്ത് ഒന്നൊ രണ്ടോ ആൾക്കാർക്ക് കിടക്കാവുന്ന രീതിയിൽ കിടക്ക വെട്ടിയിട്ടുണ്ടാക്കിയിട്ടുണ്ട്. ഇടയിൽ ബാക്കി നിർത്തിയ വെട്ടുകൽ തൂൺ ആയി പ്രവർത്തിക്കുന്നു. 

## ചൊവ്വന്നൂർ ഗുഹ

തൃശ്ശൂർ ജില്ലയിൽ കുന്നംകുളം നഗരത്തിൽ നിന്നും 3 കിമി മാറി പന്നിത്തടം പാതയോരത്താണ് ചൊവ്വന്നൂൂർ ഗുഹ ഉള്ളത്. ഗുഹക്ക് ചുറ്റും വെട്ടുകല്ലുകൊണ്ട് തന്നെ പടുത്തിട്ടുണ്ട് എന്നതാണ് ഈ പ്രദേശത്തെ മറ്റ് ഗുഹകളിൽ നിന്നും ഇതിന്റെ സവിശേഷത. പുരാവസ്തുവകുപ്പ് സംരക്ഷിത സ്മാരകമായി ചുറ്റുമതിലും പ്രവേശനകവാടവും എല്ലാം ഒരുക്കി സംരക്ഷിക്കുന്നു. പ്രധാനകവാടം വിസ്തൃതമാണെങ്കിലും ഉള്ളിലെ അറയിൽ പ്രവേശിക്കുക ദുഷ്കരമാണ്.  അതുകൊണ്ട് ഇത് ശവക്കല്ലറയായി കണക്കാക്കുന്നു. കിടക്കയും എല്ലാം ഒരുക്കിയിട്ടുണ്ട്. ഇന്നത്തെ ശവക്കല്ലറയിലെപോലെ മൃതദേഹം ഇവിടെ കൊണ്ടുപോയി കിടത്തുന്ന രീതിയായിരിക്കാം ഉണ്ടായിരുന്നത്. 

വർഗ്ഗം:കേരളചരിത്രം
വർഗ്ഗം:സ്മാരകങ്ങൾ
വർഗ്ഗം:ഗുഹകൾ
യുണിക്സ് സമാനം

ലഘുചിത്രം|350x350ബിന്ദു|1969 മുതൽ യുണിക്സ്, യുണിക്സ് പോലുള്ള സിസ്റ്റങ്ങളുടെ പരിണാമം
ഒരു യുണിക്സ് സിസ്റ്റത്തെപ്പോലെയുള്ള ഓപ്പറേറ്റിംഗ് സിസ്റ്റത്തിനെയാണ് **യുണിക്സ് സമാനം** അഥവാ **യുണിക്സ്-ലൈക്ക്** (Unix-like) എന്നു പറയുന്നത്. യുണിക്സിനെപ്പോലെ പെരുമാറുകയും ഒരു യുണിക്സ് മാർഗ്ഗനിർദ്ദേശം (സ്പെസിഫിക്കേഷൻ) അനുസരിക്കുകയും ചെയ്യുന്നവയാണവ. എന്നാൽ ഇത് പൂർണ്ണമായും പാലിക്കപ്പെടണമെന്നില്ല. യുണിക്സ് കമാന്റുകളും ഷെല്ലും ഉള്ള സിസ്റ്റങ്ങൾ എല്ലാം *യുണിക്സ് സമാനം* എന്ന പ്രസ്താവനയിൽ വരും (ഇവ UN*X എന്നോ *nix എന്നോ പരാമർശിക്കപ്പെടുന്നു).

ബെൽ ലാബ്സ് യുണിക്സിന്റെ വിവിധ ഫീച്ചറുകൾ ഉള്ളതും അവയെപ്പോലുള്ള സ്വതന്ത്ര ഓപ്പറേറ്റിംഗ് സിസ്റ്റങ്ങളെ സൂചിപ്പിക്കുന്നതിനാണ് ഈ പദം ഉപയോഗിക്കുന്നത്. അനുമതിപത്രമുള്ള യുണിക്സ് സ്രോതസ്സ് കോഡ് അടിസ്ഥാനമാക്കി നിർമ്മിക്കപ്പെട്ടിട്ടുള്ള സോഫ്റ്റ്‍വെയറുകളും മറ്റും ഇതിന്റെ പരിധിയിൽ വരും (ഇവ യുണിക്സ് പോലെ എന്ന സർട്ടിഫിക്കറ്റിന് അർഹമാണ് കൂടാതെ ഇവയിൽ യുണിക്സ് ട്രേഡ്മാർക്ക് ഉണ്ടാവും)
## നിർവ്വചനം
ഓപ്പൺ ഗ്രൂപ്പിന് യുണിക്സ് വ്യാപാരമുദ്രയുണ്ട്, കൂടാതെ "യുണിക്സ്" എന്ന പേര് ഒരു സർട്ടിഫിക്കേഷൻ മാർക്ക് ആയി ഉപയോഗിക്കപ്പെടുന്ന സിംഗിൾ യുണിക്സ് സ്പെസിഫിക്കേഷൻ നിയന്ത്രിക്കുന്നു. "യുണിക്സ് പോലെയുള്ള" നിർമ്മാണത്തെ അവർ അംഗീകരിക്കുന്നില്ല, മാത്രമല്ല ഇത് അവരുടെ വ്യാപാരമുദ്രയുടെ ദുരുപയോഗമായി കണക്കാക്കുകയും ചെയ്യുന്നു. അവരുടെ മാർഗ്ഗനിർദ്ദേശങ്ങൾ പ്രകാരം "യുണിക്സ്" വലിയക്ഷരത്തിൽ അവതരിപ്പിക്കുകയോ അല്ലെങ്കിൽ ചുറ്റുമുള്ള വാചകത്തിൽ നിന്ന് വേർതിരിക്കുകയോ ചെയ്യേണ്ടതുണ്ട്, "സിസ്റ്റം" പോലെയുള്ള ഒരു പൊതു പദത്തിന്റെ ബ്രാൻഡിംഗ് നാമവിശേഷണമായി അതിനെ ശക്തമായി പ്രോത്സാഹിപ്പിക്കുകയും ഹൈഫനേറ്റഡ് ശൈലികളിൽ നിന്ന് അതിന്റെ ഉപയോഗം നിരുത്സാഹപ്പെടുത്തുകയും ചെയ്യുന്നു.

മറ്റ് കക്ഷികൾ "യുണിക്സ്" ഒരു ജനറൈസ്ഡ് ട്രേഡ് മാർക്ക് ആയിട്ടാണ് പരിഗണിക്കുന്നത്. "Un*x" അല്ലെങ്കിൽ "*nix" പോലെയുള്ള ഒരു ചുരുക്കെഴുത്ത് ഉണ്ടാക്കാൻ ചിലർ പേരിനോട് ഒരു വൈൽഡ്കാർഡ് പ്രതീകം ചേർക്കുന്നു, കാരണം യുണിക്സ് പോലുള്ള സിസ്റ്റങ്ങൾക്ക് പലപ്പോഴും എഐഎക്സ്(AIX), എ/യുഎക്സ്(A/UX), എച്ച്പി-യുഎക്സ്(HP-UX) എന്നിങ്ങനെയുള്ള യുണിക്സ്പോലുള്ള പേരുകൾ ഉണ്ട്. ഐറിക്സ്(IRIX), ലിനക്സ്, മിനിക്സ്(Minix), അൾട്രിക്സ്(Ultrix), സെനിക്സ്(Xenix), എക്സ്എൻയു(XNU). ഈ പാറ്റേണുകൾ പല സിസ്റ്റം പേരുകളുമായും അക്ഷരാർത്ഥത്തിൽ പൊരുത്തപ്പെടുന്നില്ല, പക്ഷേ ഡാർവിൻ/മാകോസ്, ഇല്ലുമോസ്/സോളാരിസ് അല്ലെങ്കിൽ ഫ്രീബിഎസ്ഡി എന്നിങ്ങനെ തികച്ചും വ്യത്യസ്തമായ പേരുകളുള്ളവയെപ്പോലും, ഏതെങ്കിലും യുണിക്സ് സിസ്റ്റത്തെയോ, പിൻഗാമിയെയോ, അല്ലെങ്കിൽ വർക്ക്-അലൈക്ക് ആയി സൂചിപ്പിക്കാൻ വേണ്ടി ഇത് പൊതുവെ അംഗീകരിക്കപ്പെട്ടിരിക്കുന്നു.
## അവലംബം

വർഗ്ഗം:യുണിക്സ്
ഇലഞെട്ട് (സസ്യശാസ്ത്രം)

വലത്ത്‌|ലഘുചിത്രം|250x250ബിന്ദു|Leaf of dog rose (''Rosa canina''), showing the petiole, two leafy stipules, the rachis, and five leaflets
സസ്യശാസ്ത്രത്തിൽ, ഇലഞെട്ട് (ഇംഗ്ലീഷിൽ **petiole**) (/ˈpiːtɪoʊl/) എന്നത് ഇലയുടെ പത്രഭാഗത്തെ തണ്ടുമായി ബന്ധിപ്പിക്കുന്ന ഭാഗമാണ്. ഇലഞെട്ട് കാണ്ഡവും ഇലയുടെ പത്രഭാഗവുമായുള്ള മാറ്റത്തിന്റെ ഇടയിൽ നിൽക്കുന്ന ഭാഗമാണിത്. ചില സ്പീഷിസുകളിൽ ഇലഞെട്ടിന്റെ രണ്ടു വശങ്ങളിലും പുറം വളർച്ച കാണാനാവുന്നുണ്ട്. ഇതിനു സ്റ്റിപ്യൂൾ എന്നു പറയുന്നു. ഇലഞെട്ടില്ലാത്ത ഇലകളെ ഞെട്ടില്ലാ ഇലകൾ  sessile or **epetiolate** എന്നു പറയാം.

## വിശദീകരണം
ലഘുചിത്രം|Harvested rhubarb petioles with leaves attached
സസ്യകാണ്ഡത്തിലേയ്ക്ക് ഒരു ഇലയെ ബന്ധിച്ചിരിക്കുന്ന തണ്ടിനെയാണ് ഇലഞെട്ട് എന്നു പറയുന്നത്. ഞെട്ടുള്ള ഇലകളിൽ ഞെട്ട് വളരെ നീളമുള്ളതാകാം.  എന്നാൽ മറ്റു ചില സസ്യങ്ങളിൽ വളരെച്ചെറിയ ഇലഞെട്ടു കാണാവുന്നതാണ്. 
ചില സസ്യങ്ങളിൽ ഇലഞെട്ടേ കാണുന്നില്ല. ഇലഞെട്ട് കാണാത്തവയിൽ ഇലകൾ തണ്ടിനോട് ഇലകൾ നേരിട്ട് ബന്ധിച്ചിരിക്കുകയാണ്. ഇത്തരം ഇലകളെ **sessile ഇലകൾ **എന്നു വിളിക്കുന്നു.  **Subpetiolate** ഇലകളിൽ വളരെച്ചെറിയ ഇലഞെട്ടേ കാണൂ. അല്ലെങ്കിൽ സെസ്സൈൽ ഇലകളെപ്പോളെ ഞെട്ടേ കാണപ്പെടുന്നില്ല. ഒറോബൻകേസി  Orobanchaceae കുടുംബത്തിൽപ്പെട്ട ചെടികളുടെ ഇലകൾക്ക് ഞെട്ടേ കാണാനില്ല. മറ്റു ചില സസ്യ ഗ്രൂപ്പിലും ഇലഞെട്ട് ഇവയുടെ മറ്റു സ്പീഷിസുകളിൽ കാണാനാവുന്നുണ്ട്.

## പേരു വന്ന വഴി
പീഷിയോൾ എന്ന വാക്ക് ലറ്റിൻ ഭാഷയിലെ പേഷിയോലസ് എന്ന വാക്കിൽനിന്നുമാണുണ്ടായത്. *Petiole* is pronounced /ˈpiːtɪoʊl/ and comes from Latin *petiolus*, or *peciolus* "little foot", "stem", an alternative diminutive of *pes* "foot". The regular diminutive *pediculus* is also used for "foot stalk".

## ഇതും കാണൂ
* Hyponastic response

## അവലംബം

വർഗ്ഗം:സസ്യരൂപവിജ്ഞാനീയം
എൻ. ശ്രീധരൻ

മധ്യതിരുവിതാംകൂറിൽ കമ്മ്യൂണിസ്റ്റ് പാർട്ടിയുടെ ആദ്യകാല സംഘാടകരിൽ ഒരാളും, മുൻ സി.പി.ഐ.(എം.) സംസ്ഥാന സെക്രട്ടറിയേറ്റ് അംഗവുമാണ് **എൻ. ശ്രീധരൻ** (1928 - 1985). ഇദ്ദേഹം **എൻ.എസ്.** എന്ന പേരിലാണ് അറിയപ്പെട്ടിരുന്നത്.

## ആദ്യകാല ജീവിതം
1928-ൽ കൊല്ലം ജില്ലയിലെ വള്ളിക്കാവ് എന്ന സ്ഥലത്ത് ഒരു വള്ളക്കാരന്റെ മകനായാണ് എൻ. ശ്രീധരന്റെ ജനനം. പ്രാഥമിക വിദ്യാഭ്യാസത്തിനുശേഷം അച്ഛന്റെ കെട്ടുവള്ളത്തിൽ സഹായിയായി ജോലി ചെയ്യുമ്പോൾ കമ്മ്യൂണിസ്റ്റ് നേതാക്കളുമായി പരിചയപ്പെട്ടതാണ് അദ്ദേഹത്തെ കമ്മ്യൂണിസ്റ്റ് പാർട്ടിയിലേക്ക് ആകർഷിച്ചത്. സ്വാതന്ത്ര്യസമരം ശക്തിപ്രാപിച്ചുകൊണ്ടിരുന്ന സമയത്ത് അദ്ദേഹം രാഷ്ട്രീയരംഗത്തേക്കു പ്രവേശിച്ചു.

## രാഷ്ട്രീയ ജീവിതം
ബീഡിത്തൊഴിലാളികളെയും വള്ളത്തൊഴിലാളികളെയും സംഘടിപ്പിച്ച് തൊഴിലാളി നേതാവായാണ് ശ്രീധരന്റെ രാഷ്ട്രീയജീവിതം ആരംഭിക്കുന്നത്. വളരെ ചുരുങ്ങിയ കാലം കൊണ്ടുതന്നെ അദ്ദേഹം മധ്യതിരുവിതാംകൂറിലെ അറിയപ്പെടുന്ന കമ്മ്യൂണിസ്റ്റ് നേതാക്കളിലൊരാളായി മാറി. 1946-ൽ പുന്നപ്ര-വയലാർ സമരം നടക്കുമ്പോൾ അദ്ദേഹം  ജന്മസ്ഥലമായ വള്ളിക്കാവിലെ ഒരു ബീഡിക്കടയുടെ മുൻപിൽ 'ദിവാൻ ഭരണം തുലയട്ടെ' എന്നെഴുതിയ ബോർഡ് സ്ഥാപിച്ചുകൊണ്ട് പോലീസിനെ വെല്ലുവിളിച്ചു. തുടർന്ന് ശ്രീധരനെ പിടികൂടുവാൻ പോലീസ് ശ്രമിച്ചതോടെ അദ്ദഹത്തിന്റെ  ദീർഘകാലത്തെ ഒളിവുജീവിതം ആരംഭിച്ചു. ഒളിവിൽ കഴിയുന്ന സമയത്തും അദ്ദേഹം പൊതുപ്രവർത്തനം തുടർന്നുകൊണ്ടിരുന്നു. അക്കാലത്താണ് അദ്ദഹത്തിന് 'എൻ.എസ്.' എന്ന വിളിപ്പേര് ലഭിക്കുന്നത്.

നാവികതൊഴിലാളി സംഘടനയെ കമ്മ്യൂണിസ്റ്റ് പാർട്ടിയുടെ നിയന്ത്രണത്തിൽ കൊണ്ടുവരുന്നതിൽ അദ്ദേഹം നിർണ്ണായക പങ്കുവഹിച്ചു. 1946-ലെ പുന്നപ്ര വയലാർ സമരത്തിലും 1949-ലെ ശൂരനാട് കലാപത്തിലും പങ്കെടുത്തതിന്റെ പേരിൽ അദ്ദഹത്തിനു ക്രൂരമായ പോലീസ് മർദ്ദനവും ജയിൽവാസവും അനുഭവിക്കേണ്ടി വന്നു.

## പദവികൾ
1940-കളിൽ തന്നെ കമ്മ്യൂണിസ്റ്റ് പാർട്ടിയുടെ സെൽ സെക്രട്ടറി, കായംകുളം ഡിവിഷൻ കമ്മിറ്റി സെക്രട്ടറി, കാർത്തികപ്പള്ളി താലൂക്ക് സെക്രട്ടറി, ആലപ്പുഴ ഡി.സി. അസിസ്റ്റന്റ് സെക്രട്ടറി എന്നീ നിലകളിലെല്ലാം ശ്രീധരൻ പ്രവർത്തിച്ചിരുന്നു. 1958-ൽ അവിഭക്ത കമ്മ്യൂണിസ്റ്റ് പാർട്ടിയുടെ ആലപ്പുഴ ജില്ലാ ആക്ടിങ് സെക്രട്ടറിയായ അദ്ദേഹം സി.പി.ഐ.(എം.)ന്റെ രൂപീകരണത്തിനു ശേഷം ആലപ്പുഴ, കൊല്ലം ജില്ലകളിൽ പാർട്ടി സെക്രട്ടറിയായി. പാർട്ടിയുടെ മുഖപത്രമായ *[[ദേശാഭിമാനി]]*യുടെ പ്രചാരം വർദ്ധിപ്പിക്കുന്നതിൽ അദ്ദേഹം പ്രധാന പങ്കുവഹിച്ചു.

## മരണം
1985 ഫെബ്രുവരി 17-ന് ചിറ്റാറിൽ പോലീസുകാരും കമ്മ്യൂണിസ്റ്റുകാരും തമ്മിൽ നടന്ന പ്രക്ഷോഭത്തിൽ പങ്കെടുത്തു മടങ്ങുമ്പോഴുണ്ടായ വാഹനാപകടത്തിൽ എൻ.എസ്. അന്തരിച്ചു. 57-ആം വയസ്സിലായിരുന്നു അന്ത്യം. മരിക്കുമ്പോൾ അദ്ദേഹം സി.പി.ഐ.(എം.)ന്റെ സംസ്ഥാന സെക്രട്ടറിയേറ്റ് അംഗമായിരുന്നു. ആലപ്പുഴയിലെ വലിയ ചുടുകാട്ടിലാണ് അദ്ദഹത്തിന്റെ ഭൗതികശരീരം സംസ്കരിച്ചത്.

## മരണശേഷം
എൻ.എസിന്റെ മരണശേഷം അദ്ദഹത്തിന്റെ ഓർമ്മയ്ക്കായി ഒരു സഹകരണ ആശുപത്രി കൊല്ലം ജില്ലയിലെ പാലത്തറയിൽ സ്ഥാപിച്ചു. 2000-ത്തിൽ രൂപംകൊണ്ട ഈ ആശുപത്രിക്ക് എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് എന്ന പേരാണു നൽകിയിരിക്കുന്നത്. എൻ.എസിന്റെ ചരമദിനമായ ഫെബ്രുവരി 17-ന് കമ്മ്യൂണിസ്റ്റ് പാർട്ടിയുടെ നേതൃത്വത്തിൽ അനുസ്മരണ പരിപാടികൾ സംഘടിപ്പിക്കാറുണ്ട്. എസ്.എസ്.എൽ.സി. പരീക്ഷയിൽ ഉയർന്ന മാർക്ക് നേടുന്ന വിദ്യാർത്ഥികൾക്ക് ഈ ദിവസം എൻ.എസിന്റെ പേരിലുള്ള എൻഡോവ്മെന്റും നൽകാറുണ്ട്.

## അവലംബങ്ങൾ

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1928-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:1985-ൽ മരിച്ചവർ
വർഗ്ഗം:ഫെബ്രുവരി 17-ന് മരിച്ചവർ
പൂന്തോട്ടം

പൊതുവേ വീട്ടിന്റെ പുറത്ത് സസ്യങ്ങളും മറ്റ് പ്രകൃതിവസ്തുക്കളും പ്രദർശിപ്പിക്കാനും നട്ടുവളർത്താനായുമായി നീക്കിവച്ചിരിക്കുന്ന ഇടമാണ് **പൂന്തോട്ടം** ( **garden**). പൂന്തോട്ടങ്ങളിൽ പ്രകൃതിദത്തമായ വസ്തുക്കളും മനുഷ്യനിർമ്മിതമായ വസ്തുക്കളും ഉൾക്കൊള്ളാം. പൊതുവേ ഗൃഹങ്ങളോടനുബന്ധിച്ചാണ് പൂന്തോട്ടങ്ങൾ സർവ്വസാധാരണായായി കാണപ്പെടുന്നെങ്കിലും മൃഗശാല(*zoological gardens*)  സസ്യോദ്യാനം(*botanical garden*) എന്നിവയും വിശാലമായ അർത്ഥത്തിൽ പൂന്തോട്ടങ്ങളിൽ ഉൾക്കൊള്ളുന്നു. ചില പരമ്പരാഗത തരങ്ങളിലുള്ള കിഴക്കൻ തോട്ടങ്ങളിൽ സാൻ ഉദ്യാനങ്ങൾ പോലെ അപൂർവ്വമായി മാത്രമേ സസ്യങ്ങൾ ഉപയോഗിക്കുകയുള്ളൂ.

## അവലംബം

വർഗ്ഗം:തോട്ടങ്ങൾ
എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്

കൊല്ലം ജില്ലയിലെ പാലത്തറയിൽ സ്ഥിതിചെയ്യുന്ന ഒരു സഹകരണ ആശുപത്രിയാണ് **എൻ.എസ്. മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്**. ദക്ഷിണ കേരളത്തിലെ ആദ്യത്തെ കോപ്പറേറ്റീവ് മൾട്ടി സൂപ്പർ സ്പെഷ്യാലിറ്റി ആശുപത്രിയാണിത്. 1985-ൽ അന്തരിച്ച കമ്മ്യൂണിസ്റ്റ് പാർട്ടി പ്രവർത്തകൻ എൻ. ശ്രീധരനോടുള്ള സ്മരണാർത്ഥം 2000-ത്തിൽ സ്ഥാപിച്ചതാണ് ഈ ആശുപത്രി. 2006-ൽ കമ്മ്യൂണിസ്റ്റ് പാർട്ടി ജനറൽ സെക്രട്ടറി പ്രകാശ് കാരാട്ട് ഉദ്ഘാടനം ചെയ്ത ശേഷമാണ് ആശുപത്രിയുടെ പൂർണ്ണതോതിലുള്ള പ്രവർത്തനം ആരംഭിച്ചത്. ഇവിടെ 13 ഡിപ്പാർട്ട്മെന്റുകളിലായി നാൽപതോളം ഡോക്ടർമാരുടെയും 250-ലധികം മെഡിക്കൽ സ്റ്റാഫുകളുടെയും സേവനം ലഭ്യമാണ്.

## നഴ്സിങ് കോളേജ്

2011-ൽ എൻ.എസ്. മെമ്മോറിയൽ നഴ്സിങ് കോളേജ്  പ്രവർത്തനം തുടങ്ങി. ഇവിടെ ഇരുന്നൂറോളം  വിദ്യാർത്ഥികൾ പഠിക്കുന്നു.

## ഡിപ്പാർട്ട്മെന്റുകൾ

* ന്യൂറോളജി
* അനസ്തീഷ്യ
* ഒബ്സ്ടെട്രിക്സ്, ഗൈനക്കോളജി
* കാർഡിയോളജി
* ഫാർമസി
* ഒഫ്താൽമോളജി
* പ്ലാസ്റ്റിക് സർജറി
* യൂറോളജി
* ഡെർമറ്റോളജി
* പൾമണോളജി/ഐ.സി.,യു.
* നെഫ്രോളജി
* ഓർത്തോപീഡിക്സ്,  ട്രോമറ്റോളജി
*എൻഡോസ്കോപ്പി
* ഡെന്റൽ
* ഇ.എൻ.ടി.
* പുനരുൽപ്പാദന വൈദ്യം
* ജനറൽ,  ലാപ്രോസ്കോപ്പിക് സർജറി
* ജനറൽ മെഡിസിൻ, ഡയബറ്റോളജി
* പീഡിയാട്രിക്സ,  നിയനാറ്റോളജി
* ഫിസിക്കൽ മെഡിസിൻ
* ക്ലിനിക്കൽ ലബോറട്ടറി
* റേഡിയോളജി
* കാഷ്വാലിറ്റി
* ഐ.ആർ.ടി.

## സ്ഥാനം

കൊല്ലം ജില്ലയിലെ പാലത്തറ ദുർഗ്ഗാ ദേവി ക്ഷേത്രത്തിന് എതിർവശത്തായി ബൈപാസ് റോഡിനു സമീപമാണ് എൻ എസ് മെമ്മോറിയൽ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് സ്ഥിതിചെയ്യുന്നത്.

## എത്തിച്ചേരുവാൻ
* കൊല്ലം റെയിൽവേസ്റ്റേഷൻ - 6 കി.മീ.
* തിരുവനന്തപുരം അന്താരാഷ്ട്ര വിമാനത്താവളം - 60 കി.മീ.
* കെ.എസ്.ആർ.ടി.സി. ബസ് സ്റ്റേഷൻ, കൊല്ലം - 7 കി.മീ.
* കൊല്ലം തുറമുഖം - 7.5 കി.മീ.
* ആശ്രാമം ഹെലിപാഡ് - 6.5 കി.മീ.

## അവലംബം

## പുറംകണ്ണികൾ

വർഗ്ഗം:കേരളത്തിലെ ആശുപത്രികൾ 
വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
അലഹബാദ് ഹൈക്കോടതി

അലഹാബാദിലെ അലഹബാദ് ഹൈക്കോടതിയോ ജൂഡികേന്ദ്രത്തിന്റെ ഹൈക്കോടതിയാണ് ഉത്തർപ്രദേശ് സംസ്ഥാനത്തെ അധികാര പരിധിയിൽ അലഹാബാദ് കേന്ദ്രീകരിച്ചിരിക്കുന്ന ഒരു ഹൈ കോടതി. 1869 ൽ സ്ഥാപിതമായ ഇത് ഇന്ത്യയിലെ ആദ്യത്തെ ഹൈക്കോടതികളിൽ ഒന്നാണ്.

## ചരിത്രം
അലഹബാദ് വടക്ക്-പടിഞ്ഞാറൻ പ്രവിശ്യകളുടെ ഭരണകേന്ദ്രമായി മാറി. 1834 ൽ ഒരു ഹൈക്കോടതി സ്ഥാപിതമായെങ്കിലും ഒരു വർഷത്തിനുള്ളിൽ ആഗ്രയിലേക്ക് മാറ്റി.  1868 ൽ അത് അലഹബാദിലേക്ക് മാറി.  അലഹാബാദ് കോംപ്ലക്സ് സർവ്വകലാശാലയിലെ അക്കൗണ്ടൻറ് ജനറൽ ഓഫീസിൽ മുൻ ഹൈക്കോടതി പ്രവർത്തിച്ചു. 

1866 മാർച്ച് 17-ന് ഇന്ത്യൻ ഹൈക്കോടതി ആക്ട് 1861 ൽ ആഗ്രയിലെ വടക്കുപടിഞ്ഞാറൻ പ്രവിശ്യകൾക്ക് വേണ്ടി ജൂഡികേതര ഹൈക്കോടതി സ്ഥാപിക്കുകയുണ്ടായി. ഇത് പഴയ സദ്ർ ദിവാനി അദാലത്ത് സ്ഥാപിച്ചു. വടക്ക്-പടിഞ്ഞാറൻ പ്രവിശ്യകളുടെ ഹൈക്കോടതിയുടെ ആദ്യത്തെ ചീഫ് ജസ്റ്റിസ്, നിയമപ്രകാരമുള്ള ആദ്യത്തെ നിയമജ്ഞയായി നിയമിക്കപ്പെട്ടിരുന്ന സർ വാൽറ്റർ മോർഗൻ, ബാരിസ്റ്റർ അറ്റ് ലോ, മി. സിംപ്സൺ എന്നിവർ നിയമിക്കപ്പെട്ടു.

ഈ സ്ഥലം വടക്കുപടിഞ്ഞാറൻ പ്രവിശ്യകളുടെ ഹൈക്കോടതി 1869 ൽ ആഗ്രയിൽ നിന്ന് അലഹാബാദിലേക്ക് മാറ്റുകയും, 1919 മാർച്ച് 11 ന് അലഹബാദിലെ ജുഡീഷ്യറിയായി ഹൈക്കോടതി മാറ്റുകയും ചെയ്തു.

1925 നവംബർ 2 ന് ഔധ് ജുഡീഷ്യൽ കമ്മീഷണറുടെ കോടതി ലക്നൗവിൽ ഔധ് സിവിൽ കോർട്ട്സ് ആക്ട് 1925 ലെ യു.ഡി.എൻ സിവിൽകോടതിസ് ആക്ട് വഴി മാറ്റി. ഈ പ്രമേയം പാസ്സാക്കിയ ഗവർണർ ജനറലിന്റെ മുൻകൂർ അനുമതിയോടെയാണ് ഇത്.

1948 ഫെബ്രുവരി 25 ന് അലഹാബാദിലെ ഹൈക്കോടതി വിധി ചീഫ് കോർട്ട് ഒതുക്കി.

ഉത്തരാഖണ്ഡ് എന്നറിയപ്പെടുന്ന ഉത്തരാഞ്ചൽ സംസ്ഥാനത്തെ 2000 ൽ ഉത്തർപ്രദേശിൽ നിന്നും വേർപ്പെടുത്തിയപ്പോൾ, ഉത്തരാഞ്ചൽ ജില്ലകളിലെ ജയിലുകളിൽ ഈ ഹൈക്കോടതി അധികാരത്തിൽ നിന്നും വിമുക്തമായി. അലഹബാദ് ഹൈക്കോടതി ഇന്ത്യയിലെ ആഗ്രയിലുള്ള ലോഹ മുണ്ടിയുടെ ഖാൻ സാഹബ് നിസാമുദ്ദീനാണ് നിർമ്മിച്ചത്. ഹൈക്കോടതിയിലേക്കുള്ള ജലധാരയും അദ്ദേഹം നൽകി
മൈക്രോഗ്രാഫിയ

ശാസ്ത്രലോകത്ത് വളരെയേറെ ചരിത്രപ്രാധാധ്യമുള്ള ഒരു ഗ്രന്ഥമാണ് റോബർട്ട് ഹുക്ക് രചിച്ച **മൈക്രോഗ്രാഫിയ** ***Micrographia: or Some Phyſiological Deſcriptions of Minute Bodies Made by Magnifying Glasses. With Observations and Inquiries Thereupon***. വിവിധ ലെൻസുകളിലൂടെ ഹുക്ക് നടത്തിയ നിരീക്ഷണങ്ങളാണ്  ഈ ഗ്രന്ഥത്തിന്റെ ഉള്ളടക്കം. സൂക്ഷ്മദർശിനികളിലൂടെ കണ്ടെത്തിയ ഷഡ്പദങ്ങൾ, സസ്യങ്ങൾ തുടങ്ങിയവയുടെ ചിത്രീകരണങ്ങൾ ഈ പുസ്തകത്തിന്റെ സവിശേഷത വർദ്ധിപ്പിക്കുന്നു. ഇത്തരത്തിലുള്ള ആദ്യത്തെ പുസ്തകമാണ് മൈക്രോഗ്രാഫിയ.
1665 ലാണ് റോയൽ സൊസൈറ്റി ഈ ഗ്രന്ഥം പ്രസിദ്ധീകരിച്ചത്. കോശങ്ങളെക്കുറിച്ച്  **Cell** എന്ന പദം ആദ്യമായി ഉപയോഗിച്ചത് ഈ ഗ്രന്ഥത്തിലാണ്,

## ചിത്രശാല

Image:Hooke Microscope-03000276-FIG-4.jpg|Microscope manufactured by Christopher White of London for Robert Hooke. Hooke is believed to have used this microscope for the observations that formed the basis of *Micrographia*. (M-030 00276) Courtesy - Billings Microscope Collection, National Museum of Health and Medicine, AFIP).
Image:Louse diagram, Micrographia, Robert Hooke, 1667.jpg|Hooke's drawing of a louse
Image:HookeFlea01.jpg|Hooke's drawing of a flea
Image:Hooke-microscope.png|Hooke's microscope.
Image:RobertHookeMicrographia1665.jpg|Hooke was the first to apply the word "cell" to biological objects: Cork. 
Image:Hooke-gnat.jpg|Hooke's drawing of a gnat.

## അവലംബം

വർഗ്ഗം:ജീവശാസ്ത്രം
വർഗ്ഗം:കോശം
പാൽകേക്ക്

കേരളത്തിലെ ഒരു മധുരപലഹാരമാണ് **പാൽകേക്ക്**.

വർഗ്ഗം:ഭക്ഷണപദാർത്ഥങ്ങൾ
വർഗ്ഗം:ഭക്ഷണങ്ങൾ - അപൂർണ്ണലേഖനങ്ങൾ
മസാനി അമ്മൻ കോവിൽ

തമിഴ്നാട്ടിലെ കോയമ്പത്തൂർ ജില്ലയിൽ കേരളത്തോട് ചേർന്ന് കിടക്കുന്ന പൊള്ളാച്ചി പട്ടണത്തിൽ നിന്നും തെക്കു-പടിഞ്ഞാറ് ദിശയിലായി 24 കിലോമീറ്റർ അകലെ ആളിയാർ പുഴയുടെ തീരത്ത്‌ സ്ഥിതി ചെയ്യുന്ന ഒരു ദേവീ ക്ഷേത്രമാണ് **മസാനി അമ്മൻ കോവിൽ**.

## പ്രതിഷ്ഠാ മാഹാത്മ്യം
പൂർണ്ണമായും മലർന്ന് കിടക്കുന്ന രീതിയിലാണ് ഇവിടെ ദേവിയുടെ വിഗ്രഹത്തെ പ്രതിഷ്ഠിച്ചിട്ടുള്ളത്. മണ്ണിൽ തീർത്ത ഈ വിഗ്രത്തിന് നെറുകയിൽ നിന്നും പാദം വരെ 15 അടി നീളമാണുള്ളത്. കാൽപ്പാദത്തിന്നടിയിൽ ദേവിയുടെ കുഞ്ഞെന്ന് കരുതപ്പെടുന്ന ഒരു രൂപവും ഉണ്ട്.

## വിശേഷങ്ങൾ
ചൊവ്വയും വെളളിയുമാണ് അമ്പലത്തിൽ പ്രധാനപ്പെട്ട ദിവസങ്ങൾ. ജനുവരി അവസാനമാണ് ഉത്സവം. ഉത്സവത്തിന്റെ അവസാന ദിവസം തീയാട്ടവും നടക്കും.

## പ്രധാന വഴിപാടുകൾ
രോഗശാന്തിക്കാണ് ഇവിടെ പ്രധാനമായും ഭക്തർ എത്തുന്നത്. ഉദ്ദിഷ്ടകാര്യ സിദ്ധിക്കായി മാസാനി അമ്മന് സമർപ്പിക്കുന്ന ഒരു വിശേഷ വഴിപാടാണ് **മുളകരച്ച് പൂജ.**

## ഐതിഹ്യം

## അവലംബം

## പുറമെ നിന്നുള്ള കണ്ണികൾ

* Official Website 
* Arulmigu Masani Amman Temple, Pollachi
* Temple of Justice in Tamil Nadu
* Shrine as a grievance cell

വർഗ്ഗം:തമിഴ്‌നാട്ടിലെ ക്ഷേത്രങ്ങൾ
ലാ കാര ഓക്കുൾട്ട (ചലച്ചിത്രം)

2011 ൽ പുറത്തിറങ്ങിയ ഒരു സ്പാനിഷ് സസ്പെൻസ് ചലച്ചിത്രമാണ് **ലാ കാര ഓക്കുൾട്ട** (ദ ഹിഡൻ ഫേസ്).കൊളംബിയൻ സംവിധായകൻ ആൻദ്രേ ബിയാസ് സംവിധാനം ചെയ്ത ഈ ചിത്രം ഒരു കൊളംബിയൻ-സ്പാനിഷ്-അമേരിക്കൻ സംയുക്ത സംരംഭമാണ്‌. ക്വിം ഗുട്ടിയേരസ്, മാർട്ടീന ഗാർസിയ, ക്ലാര ലാഗോ എന്നിവരാണ് ഈ ചിത്രത്തിൽ അഭിനയിക്കുന്നത്. 2013 ൽ മർഡർ 3 എന്ന പേരിൽ ഈ ചിത്രം ബോളിവുഡിൽ പുനഃസൃഷ്ടിച്ചു. 

## അഭിനേതാക്കൾ
* ക്വിം ഗുട്ടിയേരസ് - അഡ്രിയാൻ
* ക്ലാര ലാഗോ - ബെലിൻ
* മാർട്ടിന ഗാർസിയ - ഫാബിയാന
* മാർസെല മാർ - വെറോനിക്ക
* ജുവാൻ അൽഫോൺസോ ബാപ്റ്റിസ്റ്റ - പോലീസ് ഏജന്റ്
* അലക്സാണ്ട്ര സ്റ്റ്യൂവാർട്ട് - എമ്മ

## അവലംബം

വർഗ്ഗം:2011-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:കൊളംബിയൻ ചലച്ചിത്രങ്ങൾ
വർഗ്ഗം:Articles containing Spanish-language text
ഓച്ചോ അപ്പെല്ലിഡോസ് വാസ്കോസ്

2014 ൽ പുറത്തിറങ്ങിയ ഒരു സ്പാനിഷ് കോമഡി ചിത്രമാണ് **ഓച്ചോ അപ്പെല്ലിഡോസ് വാസ്കോസ്** (ഇംഗ്ലീഷ്: സ്പാനിഷ് അഫയർ) എമിലിയോ മാർട്ടനെസ്-ലാസറോ സംവിധാനം ചെയ്ത ഈ ചിത്രം 2014 മാർച്ച് 14 ന് സ്പെയിനിൽ പ്രദർശനത്തിനെത്തി. ചിത്രം റിലീസ് ചെയ്ത് ആറു ആഴ്ചകൾക്കുള്ളിൽ സ്പെയിനിൽ ഏറ്റവും വലിയ രണ്ടാമത്തെ ബോക്സ് ഓഫീസ് ഹിറ്റായി മാറി.  2015, നവംബർ 20ന് ഓച്ചോ അപ്പെല്ലിഡോസ് കാറ്റലാനെസ് (ഇംഗ്ലീഷ് ടെറ്റിൽ: സ്പാനിഷ് അഫയർ 2) എന്ന പേരിൽ ഒരു തുടർചിത്രം പുറത്തിറങ്ങി. 

## അഭിനേതാക്കൾ
* ഡാനി റൊവിര - റാഫേൽ "റാഫ" ക്വിറോസ് / ആൻച്ചോൺ
* ക്ലാര ലാഗോ - അമൈയ
* കോറ എൽജാൽഡെ - കോൾഡൊ
* കാർമാൻ മാച്ചി - മെർച്ചെ / ആനി 
* ആൽബർട്ടോ ലോപ്പസ് - ജോവാക്വിൻ
* അൽഫോൺസോ സാഞ്ചെസ് - കർരോ
* ലണ്ടർ ഒട്ടോല - ബൊറോക്ക
* ആബേൽ മോറ - പെഡ്രോ
* ആറ്റർ മാജോ - ഫാദർ ഇനാക്സിയോ
* അറ്റ്വീബർ ഗാർമിയേര -  ഇറേത്ക്സ
* മിറിയം കാബീസാ - എഡ്നെനെ
* സാന്റി ഉഗൾദ് - കെപ്പ
* ലോസ് ഡെൽ റിയോ - സ്വയം 

## പുരസ്കാരങ്ങളും നാമനിർദ്ദേശങ്ങളും

## അവലംബം
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫ്രാസ്ട്രക്ചർ ആൻഡ് കൺസ്ട്രക്ഷൻ

കൊല്ലം ജില്ലയിലെ ചവറയിൽ നിർമ്മാണത്തിലിരിക്കുന്ന ഒരു സാങ്കേതിക വിദ്യാഭ്യാസ സ്ഥാപനമാണ് **ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫ്രാസ്ട്രക്ചർ ആൻഡ് കൺസ്ട്രക്ഷൻ**. കേന്ദ്രസർക്കാരിന്റെ സഹായത്തോടെ കേരള സർക്കാർ ആരംഭിച്ചതാണ് ഈ സ്ഥാപനം. അന്യസംസ്ഥാനങ്ങളിൽ നിന്നും കേരളത്തിലേക്ക് കുടിയേറിയ നിർമ്മാണത്തൊഴിലാളികൾക്ക് അന്താരാഷ്ട്ര നിലവാരത്തിലുള്ള പരിശീലനം നൽകുക, വിദേശത്തു ജോലി നേടാൻ പ്രാപ്തരാക്കുക എന്നിവയാണ് ഇതിന്റെ ലക്ഷ്യങ്ങൾ. കേരള അക്കാദമി ഫോർ സ്കിൽസ് എക്സലൻസിനാണ് സ്ഥാപനത്തിന്റെ മേൽനോട്ടച്ചുമതല.

## ചരിത്രം
നിർമ്മാണത്തൊഴിലാളികൾക്കായി ഒരു അക്കാദമി തുടങ്ങുക എന്ന ആശയം ആദ്യമായി അവതരിപ്പിച്ചത് 2008-ലെ എൽ.ഡി.എഫ്. സർക്കാരാണ്. 'കേരള കൺസ്ട്രക്ഷൻ അക്കാദമി' എന്ന പേരിൽ കൊല്ലം ജില്ലയിലെ ചാത്തന്നൂരിൽ ഇത് തുടങ്ങാനായിരുന്നു പദ്ധതി. പിന്നീട് യു.ഡി.എഫ്. സർക്കാർ അധികാരത്തിൽ വന്നതോടെ പദ്ധതി ചവറയിലേക്കു മാറ്റി. സ്ഥാപനത്തിന് 'ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫ്രാസ്ട്രക്ചർ ആൻഡ് കൺസ്ട്രക്ഷൻ' എന്ന പേരു നൽകാനും തീരുമാനിച്ചു. 2013 മാർച്ച് 15-ന് കേരള മുഖ്യമന്ത്രി ഉമ്മൻ ചാണ്ടി പദ്ധതിക്കു തറക്കല്ലിട്ടു.

## പ്രാധാന്യം
2016-ലെ കണക്കുപ്രകാരം കേരളത്തിൽ 40 ലക്ഷം അന്യസംസ്ഥാന തൊഴിലാളികൾ പണിയെടുക്കുന്നുണ്ട്. ഇവരിൽ ഭൂരിഭാഗം പേരും ബംഗാൾ, ബീഹാർ, അസം, ഉത്തർ പ്രദേശ് എന്നീ സംസ്ഥാനങ്ങളിൽ നിന്നുള്ളവരാണ്. കേരളത്തിലെ നിർമ്മാണമേഖലയുടെ നല്ലൊരു ഭാഗവും അന്യസംസ്ഥാന തൊഴിലാളികൾ കൈകാര്യം ചെയ്യുന്നു. സാങ്കേതിക പരിജ്ഞാനവും വിദ്യാഭ്യാസവും കുറഞ്ഞവരായതിനാൽ ഇവരിൽ 70 ശതമാനം പേരും അവിദഗ്ദ്ധ തൊഴിലാളികളാണ്. ഇവർക്ക് വേണ്ടത്ര പരിശീലനം നൽകേണ്ടത് അത്യാവശ്യമായി വന്നു. ഇതിനായി ജില്ലകൾ തോറും നൈപുണ്യ വികസന കേന്ദ്രങ്ങൾ തുടങ്ങാൻ കേരള സർക്കാർ തീരുമാനിച്ചു. കൊല്ലം ജില്ലയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ഇൻഫ്രാസ്ട്രക്ചർ ആൻഡ് കൺസ്ട്രക്ഷൻ എന്ന സ്ഥാപനം ഇത്തരത്തിലുള്ള ഒരു നൈപുണ്യവികസന കേന്ദ്രമാണ്. നിർമ്മാണത്തൊഴിലാളികൾക്കു തൊഴിൽ പരിശീലനം നൽകുകയും അവരെ വിദേശ ജോലി നേടാൻ പോലും പ്രാപ്തരാക്കി മാറ്റുക എന്നതാണ് ഈ സ്ഥാപനത്തിന്റെ ലക്ഷ്യം.

## ക്യാമ്പസ്
ചവറയിൽ ദേശീയപാത 66-നു സമീപമുള്ള 9.02 ഏക്കർ സ്ഥലത്താണ് ഈ സ്ഥാപനം സ്ഥിതിചെയ്യുന്നത്. 235100 ചതുരശ്ര അടി വിസ്തൃതിയുള്ള ക്യാമ്പസ് നിർമ്മിക്കുവാൻ കേരള അക്കാദമി ഫോർ സ്കിൽസ് എക്സലൻസിനു പദ്ധതിയുണ്ട്.  ഏകദേശം 100 കോടി രൂപയാണ് ഇതിനു ചെലവു പ്രതീക്ഷിക്കുന്നത്.

## അവലംബം

വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കേരളത്തിലെ സാങ്കേതികസ്ഥാപനങ്ങൾ
വർഗ്ഗം:സാങ്കേതികവിദ്യാഭ്യാസം
ക്ലാര ലാഗോ

**ക്ലാര ലാഗോ ഗ്രൗ** (ജനനം: മാർച്ച് 6, 1990),  ഒരു സ്പാനിഷ് നടിയാണ്. മാഡ്രിഡിനു സമീപമുള്ള ടോറെലോഡോണസിൽ ജനിച്ച ലാഗോ തന്റെ ഒമ്പതാം വയസ്സിൽ സ്പാനിഷ് ചലച്ചിത്രമായ ടെർക്കാ വിദ (2000) എന്ന ചിത്രത്തിൽ അഭിനയിച്ചു കൊണ്ടു അരങ്ങേറ്റം നടത്തി. അതേ വർഷം തന്നെ കംപാന്യേറോസ് (ആന്റണ 3 ) എന്ന ടിവി പരമ്പരയിലും അഭിനയിച്ചു. 2002 ൽ ഇമണോൾ ഉറിബെ സംവിധാനം ചെയ്ത കരോൾസ് ജേർണി എന്ന ചിത്രത്തിൽ അഭിനയിച്ച ലാഗോയ്ക്ക് മികച്ച പുതുമുഖ നടിക്കുള്ള ഗോയ പുരസ്കാരം നാമനിർദ്ദേശം ലഭിച്ചിരുന്നു.

2008 ൽ നടന്ന സാൻ സെബാസ്റ്റ്യൻ ഫിലിം ഫെസ്റ്റിവലിൽ സ്പാനിഷ് സിനിമയിലെ മികച്ച പുതുമുഖ നടിക്കുള്ള ലൊറിയാൽ അവാർഡ് ലഭിച്ചു. 2011 ലെ യൂറോപ്യൻ ഫിലിം അക്കാദമിയിലും ബർലിൻ ഇന്റർനാഷണൽ ഫിലിം ഫെസ്റ്റിവലിലും ലാ കാര ഓക്കുൾട്ട (ദ ഹിഡൻ ഫേസ്) എന്ന ചിത്രത്തിലെ അഭിനയത്തിന് ക്ലാര പുരസ്കാരം നേടി. 2014-ൽ ഓച്ചോ അപ്പെല്ലിഡോസ് വാസ്കോസ് (സ്പാനിഷ് അഫയർ) എന്ന ചിത്രത്തിൽ ലാഗോ അഭിനയിച്ചു. ഈ ചിത്രം സ്പാനിഷ് ബോക്സ് ഓഫീസ് റെക്കോർഡുകൾ തകർത്തു, 75 മില്ല്യൻ വരുമാനം നേടി. 

## അഭിനയ ജീവിതം

### ചലച്ചിത്രം

### ടെലിവിഷൻ

## അവലംബം
വർഗ്ഗം:1990-ൽ ജനിച്ചവർ
വർഗ്ഗം:മാർച്ച് 6-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സ്പാനിഷ് നടിമാർ
ബിഗ്ഗ്‍സ്

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ബട്ട് കൗണ്ടിയിൽ സ്ഥിതിചെയ്യുന്ന ഒരു നഗരമാണ് **ബിഗ്ഗ്‍സ്**. ഇതു മുമ്പ്, ബിഗ്ഗ്‍സ് സ്റ്റേഷൻ എന്നറിയപ്പെട്ടിരുന്നു. 2010 ലെ സെൻസസ് പ്രകാരം ഈ നഗരത്തിൽ 1,707 പേർ അധിവസിക്കുന്നു. ഇത് 2000 ലുണ്ടായിരുന്ന 1,793 നേക്കാൾ കുറവാണ്.

## ഭൂമിശാസ്ത്രം
ബിഗ്ഗ്‍സ് നഗരം നിലനിൽക്കുന്ന അക്ഷാംശരേഖാംശങ്ങൾ  (39.413820, -121.710316) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ ആകെ വിസ്തീർണം 0.6 ചതുരശ്ര മൈൽ (1.6 ചതരുശ്ര കിലോമീറ്റർ2) ആണ്. ഇതു മുഴുവനും കരഭൂമിയാണ്.

## ചരിത്രം
ബിഗ്ഗ്‍സ് സ്റ്റേഷൻ എന്നറിയപ്പെട്ടിരുന്ന ഈ പ്രദേശത്ത് 1871 ൽ  ഒരു പോസ്റ്റ് ഓഫീസ് സ്ഥാപിക്കപ്പടുകയും 1884 ൽ നഗരത്തിൻറെ പേര് ബിഗ്ഗ്‍സ്  എന്നായി മാറുകയും ചെയ്തു. 1903 ൽ ഇത് ഒരു നഗരമായി സംയോജിപ്പിക്കപ്പെട്ടു. നഗരം നിലനിൽക്കുന്ന പ്രദേശത്തുനിന്ന് ആദ്യമായി റെയിൽവേ വഴി ധാന്യം കയറ്റി അയച്ച മേജർ മരിയോൺ ബിഗ്ഗ്‍സിൻറെ പേരിലാണ് നഗരം അറിയപ്പെടുന്നത്. 2002 ൻറെ അവസാനത്തിൽ നഗരത്തിന്റെ മേയർക്ക് കാലിഫോർണിയ മിൽക്ക് പ്രൊസസ്സർ ബോർഡിൻറെ എക്സിക്യൂട്ടീവ് ഡയരക്ടറായ ജെഫ് മാന്നിംഗിൽ നിന്നും നഗരത്തിൻറെ പേര് "ഗോട്ട് മിൽക്ക്" എന്നു മാറ്റാൻ നിർദ്ദേശിക്കം ലഭിച്ചിരുന്നു. എന്നാൽ ബിഗ്ഗ്‍സ് ടൗൺ കൌൺസിൽ പിന്നീട് ഈ നിർദ്ദേശം തള്ളിക്കളഞ്ഞു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ടെക്നോ ലോഡ്ജ്

വൻനഗരങ്ങൾക്കു പകരം ഗ്രാമങ്ങളിലോ ചെറുനഗരങ്ങളിലോ കുറഞ്ഞ ചെലവിൽ നിർമ്മിക്കുന്ന ഐ.ടി. പാർക്കിനെയാണ് **ടെക്നോ ലോഡ്ജ്** () എന്നുപറയുന്നത്. ഇത് സാമ്പത്തികമായി പിന്നോക്കം നിൽക്കുന്ന പ്രദേശങ്ങളിൽ വിവിധ ഐ.ടി. കമ്പനികൾ പ്രവർത്തിക്കുന്നതിനു വഴിയൊരുക്കുകയും  ധാരാളം തൊഴിലവസരങ്ങൾ സൃഷ്ടിക്കുകയും ചെയ്യുന്നു. സാങ്കേതികവിദ്യയിൽ അധിഷ്ഠിതമായ വ്യവസായ സംരംഭവുമായി (സ്റ്റാർട്ടപ്പുമായി) എത്തുന്നവർക്കു വേണ്ട പരിശീലനം നൽകുക, അടിസ്ഥാന സൗകര്യങ്ങൾ നൽകി അവരെ നവസംരംഭകരാക്കി മാറ്റുക എന്നിവയാണ്  ടെക്നോ ലോഡ്ജുകൾ വഴി ലക്ഷ്യമിടുന്നത്.

## കേരളത്തിൽ
കേരളത്തിൽ ടെക്നോ ലോഡ്ജുകളുടെ രൂപീകരണത്തിന്  കേരള സർക്കാർ നേതൃത്വം നൽകുന്നു. തിരുവനന്തപുരത്തെ ടെക്നോപാർക്ക്, കൊച്ചിയിലെ ഇൻഫോ പാർക്ക്, കോഴിക്കോട്ടെ സൈബർ പാർക്ക് എന്നീ വൻകിട ഐ.ടി. പാർക്കുകളിലെ സൗകര്യങ്ങൾ ഗ്രാമീണ മേഖലയിൽ കൂടി ലഭ്യമാക്കുക എന്ന ലക്ഷ്യത്തോടെ സംസ്ഥാനത്തെ ചെറുനഗരങ്ങളിലും ഗ്രാമങ്ങളിലും കേരള സർക്കാരിന്റെ ടെക്നോ ലോഡ്ജുകൾ പ്രവർത്തിക്കുന്നുണ്ട്. സർക്കാരിനു വേണ്ടി കേരള സ്റ്റേറ്റ് ഐ.ടി. ഇൻഫ്രാസ്ട്രക്ചർ ലിമിറ്റഡാണ് പദ്ധതി നടപ്പാക്കുന്നത്.

കേരളത്തിലെ ആദ്യത്തെ ടെക്നോ ലോഡ്ജ് എറണാകുളം ജില്ലയിലെ കാക്കൂർ എന്ന സ്ഥലത്ത് പ്രവർത്തനം ആരംഭിച്ചു. 'പിറവം ടെക്നോ ലോഡ്ജ്' എന്നാണ് ഇത് അറിയപ്പെടുന്നത്. കാക്കൂരിനു ശേഷം കണ്ണൂർ, മൂവാറ്റുപുഴ എന്നിവിടങ്ങളിലും ടെക്നോ ലോഡ്ജുകൾ ആരംഭിച്ചിട്ടുണ്ട്. മൂവാറ്റുപുഴയിലെ മണ്ണൂർ ക്രൈസ്റ്റ് നോളജ് സിറ്റി ക്യാമ്പസിൽ പ്രവർത്തിക്കുന്ന ടെക്നോലോഡ്ജ് കേരളത്തിലെ ഒരു എഞ്ചിനിയറിംഗ് കോളേജിൽ പ്രവർത്തിക്കുന്ന ആദ്യത്തെ ഗ്രാമീണ ഐ.ടി. പാർക്കാണ്. കൊല്ലം ജില്ലയിലെ കടയ്ക്കൽ, പെരിനാട് എന്നിവിടങ്ങളിൽ ടെക്നോലോഡ്ജുകൾ തുടങ്ങുവാൻ കേരള സർക്കാരിന്റെ അനുമതി ലഭിച്ചു.

## അവലംബം

വർഗ്ഗം:കേരളത്തിലെ സാങ്കേതികസ്ഥാപനങ്ങൾ 
വർഗ്ഗം:ഇന്ത്യയിലെ വ്യവസായപാർക്കുകൾ
പ്രതിഭാവം

2000-ൽ തൃശ്ശൂരിൽ നിന്ന് പ്രസിദ്ധീകരണം ആരംഭിച്ച മലയാള പത്രമായിരുന്നു **പ്രതിഭാവം.** മാസത്തിൽ ഒന്ന് വീതമായാണ് ഇത് അച്ചടിച്ചിരുന്നത്. തൃശ്ശൂർ നഗരസഭയുടെ കീഴിലുള്ള പ്രദേശങ്ങളിലെ പ്രാദേശിക പ്രശ്നങ്ങൾ പ്രസിദ്ധീകരിക്കുക എന്നതായിരുന്നു ഈ പ്രതിമാസ പത്രത്തിന്റെ പ്രധാന ലക്ഷ്യം. സതീഷ് കളത്തിലായിരുന്നു മുഖ്യപത്രാധിപർ.

## ചരിത്രം

തൃശ്ശൂരിലെ ശങ്കരയ്യ റോഡിൽ പ്രവർത്തിച്ചിരുന്ന ഒരു പ്രാദേശിക ക്ലബ്ബായിരുന്ന റെഡ് സ്റ്റാറിന്റെ ഒരു ബുക്ക് ലെറ്റ് ആയാണ് ഈ പത്രം ആദ്യം തുടങ്ങിത്. ക്ലബ്ബിന്റെ പരിധിയിലുള്ള തൃശ്ശൂർ മുനിസിപ്പാലിറ്റിയിലെ ജനങ്ങളുടെ പ്രശ്നങ്ങൾ ഈ ബുക്ക് ലെറ്റിലൂടെ അധികാരകേന്ദ്രങ്ങളിലേക്ക് എത്തിക്കുക എന്ന ഉദ്ദേശത്തോടെയാണ് ഇത് തുടങ്ങിയത്.  ക്ലബ്ബിന്റെ സ്ഥാപകനും വൈസ് പ്രസിഡന്റുമായിരുന്ന സതീഷ് കളത്തിലാണ് ഈ പത്രം ക്ലബ്ബിന് വേണ്ടി തുടങ്ങിയത്. 1999 സെപ്തംബർ 08ന് ഈ ബുക്ക് ലെറ്റിന്റെ ഉദ്ഘാടനം പ്രമുഖ ഹിസ്റ്റോറിയനും ശ്രീ കേരള വർമ്മ കോളേജിന്റെ ഹിസ്റ്ററി വിഭാഗം തലവനുമായിരുന്ന പ്രൊഫ. പി.കെ.ടി. രാജ ഉദ്ഘാടനം ചെയ്തു.

പിന്നീട്, ക്ലബ്ബിന് ഈ ബുക്ക് ലെറ്റ് തുടർന്ന് കൊണ്ടുപോകുവാൻ സാധിക്കാതെ വരികയും ഇതിന്റെ പ്രവർത്തനങ്ങൾ ഒരു പ്രതിമാസ പത്രമായി സതീഷ് സ്വന്തമായി തുടരുകയും ചെയ്തു. 1999 ജനുവരി 05ന് പ്രതിഭാവത്തിന് ഡിക്ലറേഷൻ ലഭിച്ചു.http://3.bp.blogspot.com/-3sj7oDG3UQM/ThWj9tkmNEI/AAAAAAAAAHE/XObr0uoQpv8/s1600/DICLARATION.jpghttp://4.bp.blogspot.com/-yNeNYrCrHk8/ThWknvrYexI/AAAAAAAAAHI/USu_cFOYy3E/s1600/DICLARATION.2.jpg 2000-ൽ പ്രസിദ്ധീകരണം ആരംഭിച്ചു. മലയാളത്തിലെ പ്രമുഖ സാ​ഹി​ത്യ​കാ​രിയായിരുന്ന ഗീതാ ഹിരണ്യന്റെ **സുഖം** എന്ന കവിത ആദ്യമായി പ്രസിദ്ധീകരിച്ചത് ഈ പത്രത്തിൽ ആയിരുന്നു. പിന്നീട്, സാമ്പത്തിക പ്രശ്നങ്ങളെത്തുടർന്ന് ഈ പത്രത്തിന്റെ പ്രസിദ്ധീകരണം നിലച്ചു.

## അവലംബം


## പുറമെ നിന്നുള്ള കണ്ണികൾ

* Prathibhavam Monthly News Paper
* ONLINE OF NEWSPAPERS FOR INDIA 

വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
വർഗ്ഗം:മലയാളം പത്രങ്ങൾ
വർഗ്ഗം:ഇന്ത്യയിലെ പത്രങ്ങൾ
വർഗ്ഗം:തൃശ്ശൂർ ആസ്ഥാനമായുള്ള കമ്പനികൾ
കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ

ഇന്ത്യയിൽ നിന്നും വിദേശരാജ്യങ്ങളിലേക്ക് കശുവണ്ടി കയറ്റുമതി ചെയ്യുന്നതു പ്രോത്സാഹിപ്പിക്കുന്നതിനായി 1955-ൽ ഭാരത സർക്കാർ ആരംഭിച്ച സ്ഥാപനമാണ് **കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ** (CEPCI). . കേരളത്തിൽ കൊല്ലം ജില്ലയിലെ മുണ്ടയ്ക്കലാണ് ഇതിന്റെ ആസ്ഥാനം. ഇത് കൂടാതെ കൊച്ചി, മംഗലാപുരം എന്നിവിടങ്ങളിലും സി.ഇ.പി.സി.ഐ.യുടെ കാര്യാലയങ്ങൾ പ്രവർത്തിക്കുന്നുണ്ട്.

## ലക്ഷ്യങ്ങൾ
കശുവണ്ടി കയറ്റുമതി ചെയ്യുന്നവരെയും ഇറക്കുമതി ചെയ്യുന്നവരെയും തമ്മിൽ ബന്ധിപ്പിക്കുന്ന ഒരു കണ്ണിയായി ഈ സ്ഥാപനം പ്രവർത്തിക്കുന്നു. കശുവണ്ടിയുടെ ഗുണനിലവാരം ഉറപ്പുവരുത്തുക, അതിന്റെ പോഷകമൂല്യങ്ങളെ സംബന്ധിച്ച് പഠനം നടത്തുക, കശുവണ്ടി മേഖലയുമായി ബന്ധപ്പെട്ട സർവ്വേകൾ നടത്തുക, കശുവണ്ടി മേഖലയുടെ അടിസ്ഥാനസൗകര്യങ്ങൾ മെച്ചപ്പെടുത്തുക എന്നിവയും ഇതിന്റെ ലക്ഷ്യങ്ങളാണ്.

## ലാബുകൾ
കാഷ്യു എക്സ്പോട്ട് പ്രൊമോഷൻ കൗൺസിൽ ഓഫ് ഇന്ത്യയുടെ ലബോറട്ടറി 1997-ൽ കൊല്ലം ജില്ലയിലെ മുണ്ടയ്ക്കലിൽ പ്രവർത്തനം ആരംഭിച്ചു. ഇവിടെ കശുവണ്ടിയുടെ ഗുണമേന്മ പരിശോധിക്കുന്നതിനുള്ള സംവിധാനങ്ങളുണ്ട്. കൊല്ലം തുറമുഖത്തിലും ഇത്തരമൊരു ലാബ് തുടങ്ങാൻ സി.ഇ.പി.സി.ക്കു പദ്ധതിയുണ്ട്.

## ഇതും കാണുക
* കൊല്ലത്തെ കശുവണ്ടി വ്യവസായം
* കേരള സംസ്ഥാന കശുവണ്ടി വികസന കോർപ്പറേഷൻ

## അവലംബം

വർഗ്ഗം:കൊല്ലം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കൊല്ലം ജില്ലയിലെ പൊതുമേഖലാ സ്ഥാപനങ്ങൾ
വർഗ്ഗം:കൊല്ലം ആസ്ഥാനമായുള്ള കമ്പനികൾ
ഭാഗ്യശ്രീ

**ഭാഗ്യശ്രീ** (ജനനം: ഫെബ്രുവരി 23, 1969) ഒരു ഇന്ത്യൻ ചലച്ചിത്ര നടിയാണ്. മെയ്നെ പ്യാർ കിയ എന്ന ആദ്യ ചിത്രത്തിലൂടെെ നായികയുടെ വേഷം ചെയ്തതിലൂടെയാണ് ഭാഗ്യശ്രീ ഏറെ അറിയപ്പെടുന്നത്. ഈ  ചിത്രത്തിലെ അഭിനയത്തിന് മികച്ച നടിക്കുള്ള ഫിലിം ഫെയർ അവാർഡിന് അർഹയാകുകയും ചെയ്തു. ഹിന്ദികൂടാതെ ഏതാനും കന്നട, മറാത്തി, തെലുങ്ക്, ഭോജ്പൂരി ചിത്രങ്ങളിലും അവർ അഭിനയിച്ചിട്ടുണ്ട്.

## ആദ്യകാലജീവിതം
ഭാഗ്യശ്രീ മഹാരാഷ്ട്രയിലെ സാംഗ്ലിയിലെ മറാത്ത പട്‍വർദ്ധൻ രാജകുടുംബത്തിലെ അംഗമാണ്. അവരുടെ പിതാവ് വിജയ് സിംഘ്‍റാവു മാധവറാവു പട്വർദ്ധൻ സാംഗ്ലിയിലെ ഇപ്പോഴത്തെ രാജയാണ്. അദ്ദേഹത്തിൻറെ മൂന്ന് പെൺമക്കളിൽ മൂത്തയാളാണ് ഭാഗ്യശ്രീ. മധുവന്തി, പൂർണ്ണിമ എന്നിവരാണ് മറ്റു രണ്ടുപേർ. സിന്ധി വ്യവസായിയായ ഹിമാലയ ദസ്സാനിയെയാണ് അവർ വിവാഹം കഴിച്ചിരിക്കുന്നത്.

## അഭിനയജീവിതം
അമോൽ പാലേക്കറുടെ കാഛി ധൂപ് എന്ന ടെലിവിഷൻ പരമ്പരയിലാണ് ഭാഗ്യശ്രീ ആദ്യമായി അഭിനയിച്ചത്. ലൂയിസ മേരി അൽകോട്ടിൻറെ ലിറ്റിൽ വിമൻ എന്ന കൃതിയെ അടിസ്ഥാനമാക്കിയുള്ള ഒരു പരമ്പരയായിരുന്നു ഇത്.

## അവലംബം

വർഗ്ഗം:അഭിനേതാക്കൾ
വർഗ്ഗം:ഇന്ത്യൻ അഭിനേതാക്കൾ
വർഗ്ഗം:ഫെബ്രുവരി 23-ന് ജനിച്ചവർ
വർഗ്ഗം:1969-ൽ ജനിച്ചവർ
നീരാവിൽ

കൊല്ലം ജില്ലയിലെ കൊല്ലം നഗരത്തിനു സമീപത്തായി സ്ഥിതിചെയ്യുന്ന പ്രദേശമാണ് **നീരാവിൽ**. കൊല്ലം കോർപ്പറേഷനിലെ ഒരു വാർഡും തൃക്കടവൂർ പഞ്ചായത്തിലെ ഒരു വാർഡുമാണിത്.  കൊല്ലം ജില്ലയിൽ പരമ്പരാഗതമായി നിർമ്മിച്ചു വരുന്ന വൈക്കോൽ ചിത്രങ്ങളായ കച്ചിപ്പട നിർമ്മാണം കടവൂർ ,നീരാവിൽ പ്രദേശങ്ങളിലാണ് ഏറ്റവും അധികം കാണപ്പെടുന്നത്.
## വിദ്യാഭ്യാസ സ്ഥാപനങ്ങൾ
*എസ്.എൻ.ഡി.പി.വൈ.എച്ച്‍.എസ്.എസ് നീരാവിൽ
## ഇതും കാണുക
*കൊല്ലം
*കുരീപ്പുഴ
*അഞ്ചാലുംമൂട്
*കച്ചിപ്പടം
## അവലംബം

## പുറം കണ്ണികൾ
*കൊല്ലം കോർപ്പറേഷൻ വെബ്സൈറ്റ് 

വർഗ്ഗം:കൊല്ലം ജില്ലയിലെ ഗ്രാമങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
കേരള സംസ്ഥാന കശുവണ്ടി വികസന കോർപ്പറേഷൻ ലിമിറ്റഡ്

കേരളത്തിൽ കശുവണ്ടി വ്യവസായരംഗത്തു പ്രവർത്തിക്കുന്ന ഒരു സർക്കാർ സ്ഥാപനമാണ് **കേരള സംസ്ഥാന കശുവണ്ടി വികസന കോർപ്പറേഷൻ ലിമിറ്റഡ്**. കശുവണ്ടി തൊഴിലാളികൾക്ക് പരമാവധി തൊഴിൽ ദിനങ്ങൾ ഉറപ്പുവരുത്തുക, ശമ്പളവും മറ്റ് ആനുകൂല്യങ്ങളും ലഭ്യമാക്കുക എന്നീ ലക്ഷ്യങ്ങളോടെയാണ് ഇത് പ്രവർത്തിക്കുന്നത്. കൊല്ലം ജില്ലയിലെ മുണ്ടയ്ക്കലിൽ സ്ഥിതിചെയ്യുന്ന കാഷ്യു ഹൗസാണ് ഇതിന്റെ ആസ്ഥാനം. 1969 ജൂലൈയിൽ സ്ഥാപിതമായെങ്കിലും കേരള സർക്കാരിന്റെ ഉടമസ്ഥതയിൽ 1971 മുതലാണ് ഇത് പ്രവർത്തിച്ചുതുടങ്ങിയത്.

അസംസ്കൃത കശുവണ്ടി സംസ്കരിച്ച് മൂല്യവർദ്ധിത ഉൽപ്പന്നങ്ങൾ നിർമ്മിക്കുക എന്ന ലക്ഷ്യവും കോർപ്പറേഷനുണ്ട്. കേരളത്തിൽ കശുവണ്ടി വികസന കോർപ്പറേഷനു കീഴിൽ 30 ഫാക്ടറികൾ പ്രവർത്തിക്കുന്നുണ്ട്. ഇതിൽ 24 എണ്ണവും കൊല്ലം ജില്ലയിലാണുള്ളത്. കശുവണ്ടി കൃഷി പ്രോത്സാഹിപ്പിക്കുന്നതിനായി സംസ്ഥാനത്തിന്റെ വിവിധ ഭാഗങ്ങളിൽ കോർപ്പറേഷന്റെ നേതൃത്വത്തിൽ കശുവണ്ടിത്തോട്ടങ്ങൾ സ്ഥാപിച്ചിട്ടുണ്ട്.

## ഇതും കാണുക
* കൊല്ലത്തെ കശുവണ്ടി വ്യവസായം
* കാഷ്യു എക്സ്പോർട്ട് പ്രൊമോഷൻ കൗൺസിൽ ഓഫ് ഇന്ത്യ

## അവലംബം

വർഗ്ഗം:കൊല്ലം ജില്ലയിലെ പൊതുമേഖലാ സ്ഥാപനങ്ങൾ
ഐസക് ഹെംസ്റ്റഡ്ഡ്-റൈറ്റ്

**ഐസക് ഹെംസ്റ്റഡ്ഡ്-റൈറ്റ്**  (ജനനം: 1999 ഏപ്രിൽ 9) ഒരു ഇംഗ്ലീഷ് നടനാണ്. എച്ച്‌ബിഓ പരമ്പര ഗെയിം ഓഫ് ത്രോൺസിൽ ബ്രാൻ സ്റ്റാർക്ക് എന്ന വേഷത്തിലൂടെയാണ് ഇദ്ദേഹം ശ്രദ്ധ നേടിയത്. ഈ പ്രകടനം മികച്ച സഹനടനുള്ള യങ് ആർട്ടിസ്റ്റ് അവാർഡിന് അദ്ദേഹത്തെ അർഹനാക്കി.

## ചെറുപ്പകാലം
ഐസക് ഹെംസ്റ്റഡ്ഡ്-റൈറ്റ് ഏപ്രിൽ 9, 1999-ൽ, ഇംഗ്ലണ്ടിലെ കെന്റിൽ ജനിച്ചു. ഫേബർഷാമിലെ ക്യൂൻ എലിസബത്ത് ഗ്രാമർ സ്കൂളിൽ പഠിച്ചു. ശീത കാലങ്ങളിൽ ശനിയാഴ്ചകളിൽ ഫുട്ബോൾ കളിക്കുന്നത് ഒഴിവാക്കാനായി ഒരു നാടക ക്ലബ്ബിൽ ചേർന്നതുവരെ അദ്ദേഹം അഭിനയത്തിൽ താല്പര്യം ഒന്നും കാണിച്ചിരുന്നില്ല.

## കരിയർ
വലത്ത്‌|ലഘുചിത്രം|Hempstead-Wright at the ''Happy Feet Two'' premiere in 2011.
ഹെംസ്റ്റഡ്ഡ്-റൈറ് പരസ്യങ്ങളിൽ അഭിനയം ആരംഭിക്കുകയും കെന്റർബറിയിലെ കെന്റ് യൂത്ത് തിയേറ്ററിൽ ചേർന്ന് അഭിനയം അഭ്യസിക്കുകയും ചെയ്തു."ദി അവേക്കനിങ്" എന്ന ചിത്രത്തിൽ അരങ്ങേറ്റം കുറിച്ച അദ്ദേഹത്തിന് ആദ്യ ബ്രെക്ക് ലഭിച്ചത്, ഹിറ്റ് ടെലിവിഷൻ പരമ്പര ഗെയിം ഓഫ് ത്രോൺസിൽ ബ്രാൻ സ്റ്റാർക്ക് എന്ന വേഷം ചെയ്യുന്നതോടെയാണ്. ഈ വേഷത്തിന്
അദ്ദേഹത്തിന് രണ്ട് സ്ക്രീൻ ആക്റ്റേർഴ്സ് ഗിൽഡ് പുരസ്കാരത്തിനുള്ള നാമനിർദ്ദേശ പത്രിക ലഭിച്ചു. പരമ്പരയുടെ സീസൺ 5-ൽ അവൻ പ്രത്യക്ഷപ്പെട്ടിട്ടില്ല,  പക്ഷേ സീസൺ 6-ൽ പ്രധാന അഭിനേതാക്കളുടെ ഭാഗമായി തിരിച്ച് വന്നു. 

ഹെംസ്റ്റഡ്ഡ്-റൈറ് 2013 ൽ ക്രൈം ത്രില്ലർ ചിത്രം ക്ലോസ്ഡ് സർക്യൂട്ടിൽ അഭിനയിച്ചു. 2014 ഫെബ്രുവരിയിൽ ആനിമേഷൻ ഫാന്റസി-കോമഡി ചലച്ചിത്രം ദ ബോക്സ്ട്രോൾസിൽ എഗ്ഗ്‌സ് എന്ന കഥാപാത്രത്തിനു ശബ്ദം നൽകി. 

## അഭിനയജീവിതം

### ചലച്ചിത്രം

### ടെലിവിഷൻ

## പുരസ്കാരങ്ങളും നാമനിർദ്ദേശങ്ങളും

## അവലംബം

## പുറത്തേക്കുള്ള കണ്ണികൾ
* 
വർഗ്ഗം:1999-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇംഗ്ലീഷ് നടന്മാർ
ആനന്ദ് നീലകണ്ഠൻ

ഒരു ഇന്ത്യൻ എഴുത്തുകാരനാണ് **ആനന്ദ് നീലകണ്ഠൻ** (ജനനം: 5 ഡിസംബർ 1973). രാമായണത്തെയും മഹാഭാരതത്തെയും ആസ്പദമാക്കി മൂന്ന് ഫിക്ഷൻ പുസ്തകങ്ങൾ രചിച്ചിട്ടുണ്ട്. രാജമൗലി സംവിധാനം ചെയ്ത ബാഹുബലി എന്ന ചലച്ചിത്രത്തെ ആസ്പദമാക്കി ചലച്ചിത്രത്തിന്റെ മുൻ ഭാഗമായി ആനന്ദ് നീലകണ്ഠൻ മൂന്നു പുസ്തകങ്ങൾ രചിചിട്ടൂണ്ട്.
 
## ജീവിതരേഖ

1973 ഡിസംബർ 5ന് തൃപ്പുണിത്തുറയിൽ ജനിച്ചു. തൃശൂരിലെ ഗവ. എൻജിനീയറിംഗ് കോളേജിൽ ബിരുദപഠനം പൂർത്തിയാക്കി. 1999 മുതൽ ഇന്ത്യൻ ഓയിൽ കോർപ്പറേഷനിലെ ഉദ്യോഗസ്ഥനാണ്. ചില മലയാള മ‌ാസികകൾക്കായി ചിത്രങ്ങൾ വരച്ചിരുന്നു. 

ആനന്ദ് നീലകണ്ഠന്റെ ആദ്യ നോവലായ അസുര ടെയിൽ ഓഫ് വാൻക്വിഷ്ഡ് 2012 മേയ് 14ന് പുറത്തിറങ്ങി. ഒരാഴ്ചയ്ക്കുള്ളിൽ ഏറ്റവുമധികം വിറ്റഴിഞ്ഞ പുസ്തകങ്ങളിലൊന്നായിരുന്നു ഈ പുസ്തകം. തുടർന്ന് മഹാഭാരതത്തെ ആസ്പദമാക്കിയുള്ള 2 ഭാഗങ്ങളുള്ള പുസ്തകം പുറത്തിറങ്ങി. ആദ്യത്തെ പുസ്തകമായ അജയ: റോൾ ഓഫ് ദി ഡൈസ് 2014 ഡിസംബറിലും രണ്ടാമത്തെ പുസ്കകമായ അജയ: റൈസ് ഓഫ് കാളി 2015 ജൂലൈയിലും പുറത്തിറങ്ങി. 

ബാഹുബലി ചലച്ചിത്രത്തെ ആസ്പദമാക്കി ചലച്ചിത്രത്തിന്റെ മുൻഭാഗമായി ആനന്ദ് നീലകണ്ഠൻ രചിച്ച പുസ്തകം ദി റൈസ് ഓഫ് ശിവഗാമി 2017ൽ മാർച്ച് 7ന് പുറത്തിറങ്ങി. ചലച്ചിത്രത്തിന്റെ സംവിധായകൻ എസ്.എസ്. രാജമൗലി ജയ്‌പൂർ സാഹിത്യ ഫെസ്റ്റിവലിൽ വച്ച് പുസ്കം പ്രകാശനം ചെയ്തു. 
## കൃതികൾ
*അസുര ടെയിൽ ഓഫ് വാൻക്വിഷ്ഡ്
*അജയ: റോൾ ഓഫ് ദി ഡൈസ്
*അജയ: റൈസ് ഓഫ് കാളി
*ഭൂമിജ: സീത
*ശാന്ത (ദി സ്റ്റോറി ഓഫ് സിസ്റ്റർ ഓഫ് രാമ)
#### ബാഹുബലി സീരീസ്
*ദി റൈസ് ഓഫ് ശിവഗാമി(2017)
* *[[ചതുരംഗ]]* (2020)
* *[[ക്വീൻ ഒഫ് മഹിഷ്മതി]]*(2020)
## രചന നിർവഹിച്ച ടെലിവിഷൻ പരമ്പരകൾ
*സിയാ കേ റാം
*ചക്രവർത്തി അശോക സാമ്രാട്ട്
*സങ്കട്മോചൻ മഹാബലി ഹനുമാൻ
*അദാലത്ത്-2

## പുരസ്കാരങ്ങൾ
*കലിംഗ അന്താരാഷ്ട്ര സാഹിത്യ പുരസ്കാരം, 2017
*2013ൽ അസുര ടെയിൽ ഓഫ് വാൻക്വിഷ്ഡ്, ക്രോസ്‌വേഡ് പുരസ്കാരത്തിന്റെ പ്രാഥമിക പട്ടികയിൽ ഇടം നേടിയിരുന്നു. 
## അവലംബം

## പുറം കണ്ണികൾ
*വെബ്‌സൈറ്റ്

വർഗ്ഗം:1973-ൽ ജനിച്ചവർ
വർഗ്ഗം:ഇന്ത്യയിലെ ഇംഗ്ലീഷ് ഭാഷ എഴുത്തുകാർ
ടിമോർ കടൽ

പടിഞ്ഞാറ് ഓസ്ട്രേലിയ വടക്ക് ടിമോർ ദ്വീപ്, കിഴക്ക് അറഫുറ കടൽ എന്നിവയ്ക്കിടയിലായി സ്ഥിതിചെയ്യുന്ന താരതമ്യേന ആഴം കുറഞ്ഞ ഒരു കടലാണ് **ടിമോർ കടൽ** (**Timor Sea** ; ;  or *Tasi Timór*) ഈ കടലിൽ പാറക്കൂട്ടങ്ങളും (reefs) മനുഷ്യ വാസമില്ലാത്ത ദ്വീപുകളും ഗണ്യമായ ഹൈഡ്രോകാർബൺ ശേഖരങ്ങളുമുണ്ട്. ഹൈഡ്രോകാർബൺ ശേഖരങ്ങളുടെ കണ്ടെത്തലുകളെത്തുടർന്നുണ്ടായ അന്താരാഷ്ട്ര തർക്കങ്ങൾ പരിഹരിക്കാനായി കിഴക്കൻ ടിമോർ, ഓസ്ട്രേലിയ എന്നീ രാജ്യങ്ങൾ 2002 മെയ് 20-ന് ടിമോർ കടൽ ഉടമ്പടിയിൽ (Timor Sea Treaty) ഒപ്പുവച്ചത്. 2009-ൽ ഉണ്ടായ എണ്ണച്ചോർച്ച 25 വർഷത്തിനിടയിലെ ഏറ്റവും വലിയതായിരുന്നു

## അവലംബം

## പുറത്തേക്കുള്ള കണ്ണികൾ
* Khamsi, Kathryn (2005). "A Settlement to the Timor Sea Dispute?" . *Harvard Asia Quarterly* **9** (1) 6-23.
* East Timor is protective of oil, gas industry

വർഗ്ഗം:ഇന്ത്യൻ മഹാസമുദ്രത്തിലെ കടലുകൾ
വർഗ്ഗം:ഓഷ്യാനിയയിലെ സമുദ്രങ്ങൾ
കൊറിയൻ ഉപദ്വീപ്

പൂർവ്വേഷ്യയിലെ ഒരു ഉപദ്വീപാണ് **കൊറിയൻ ഉപദ്വീപ്**.  ഏഷ്യ വൻകരയിൽനിന്നും  കിലോമീറ്ററോളം ശാന്ത സമുദ്രത്തിലേക്ക് തള്ളിനിൽക്കുന്ന ഇതിന്റെ കിഴക്കായി ജപ്പാൻ കടൽ , പടിഞ്ഞാറായി മഞ്ഞക്കടൽ തെക്കായി ഈ കടലുകളെ ബന്ധിപ്പിക്കുന്ന കൊറിയൻ ഉൾക്കടൽ എന്നിവ സ്ഥിതിചെയ്യുന്നു. കൊറിയൻ ഉപദ്വീപിൽ 1945  വരെ ഒന്നായിക്കിടന്നിരുന്ന കൊറിയ  ഇന്ന് ഉത്തര കൊറിയ, ദക്ഷിണ കൊറിയ എന്നീ രാജ്യങ്ങളായി വിഭജിക്കപ്പെട്ടിരിക്കുന്നു.

## അവലംബം

വർഗ്ഗം:കൊറിയ
കലബസാസ്

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ലോസ് ആഞ്ചലസ് കൌണ്ടിയിലെ ഒരു നഗരമാണ് **കലബസാസ്**. സാൻ ഫെർണാൻഡോ താഴ്വരയുടെ പടിഞ്ഞാറൻ മലനിരകളിലും വടക്കുപടിഞ്ഞാറൻ സാന്ത മോനിക്ക മലനിരകളിലുമായി വുഡ്‍ലാൻറ് ഹിൽസ്, അഗൌറാ ഹിൽസ്, വെസ്റ്റ് ഹിൽസ്, ഹിഡ്ഡൺ ഹിൽസ്,കാലിഫോർണിയിലെ മാലിബു പട്ടണം എന്നിവയ്ക്കിടയിലായാണ് ഇതു സ്ഥിതിചെയ്യുന്നത്. 2010 ലെ സെൻസസ് പ്രകാരം ഈ നഗരത്തിലെ ജനസംഖ്യ 23,058 ആയിരുന്നു. ഇത് 2000 ലെ ജനസംഖ്യയായ 20,033 നേക്കാൾ അൽപ്പം ഉയർന്നതാണ്. 1991 ൽ ഈ നഗരം ഔദ്യോഗികമായി സംയോജിപ്പിക്കപ്പെട്ടു. കലബസാസ് പഴയ പട്ടണത്തിലെ ലിയോണിസ് അഡോബ് എന്ന പേരിലറിയപ്പെടുന്ന ജൈവവസ്തുക്കളാൽ നിർമ്മിക്കപ്പെട്ട ഒരു സ്വകാര്യ വാസഗേഹം 1844 മുതൽ നിലനിൽക്കുന്നതും ഗ്രേറ്റർ ലോസ് ആഞ്ചലസിലെ ഏറ്റവും പഴക്കമുള്ള കെട്ടിടങ്ങളിൽ ഒന്നുമാണ്.

## ചരിത്രം
മത്തഞ്ഞ, കുമ്പളങ്ങ, അല്ലെങ്കിൽ ചുരയ്ക്ക എന്നൊക്കെ അർത്ഥം വരുന്ന സ്പാനിഷ് പദമായ "*calabaza"* യിൽനിന്നാണ് കലാബാസ എന്ന നഗരത്തിൻറെ പേര് ഉരുത്തിരിഞ്ഞുവന്നത് എന്നു പൊതുവായി വിലയിരുത്തപ്പെടുന്നു. ചില ചരിത്രകാരന്മാർ കലബസാസാ എന്ന പേര്, ചുമാഷ് ഭാഷയിലെ "where the wild geese fly" എന്നർത്ഥം വരുന്ന "*calahoosa"* എന്ന പദത്തിൽ നിന്നാണ് ഉദ്ഭവിച്ചതെന്നുള്ള മറ്റൊരു സിദ്ധാന്തം ആവിഷ്ക്കരിക്കുന്നു. ഈ പ്രദേശത്ത് കാട്ടു ചുരയ്ക്കയുടെ വർഗ്ഗത്തിലുള്ള സസ്യങ്ങൾ വ്യാപകമായതിനാൽ പ്രാദേശിക ജനങ്ങൾക്കിടയിൽ ആദ്യത്തെസിദ്ധാന്തിനാണ് വളരെ കൂടുതൽ പ്രാധാന്യമുള്ളത്.

## ഭൂമിശാസ്ത്രം
സാൻ ഫെർണാണ്ടോ താഴ്വരയുടെ തെക്ക് പടിഞ്ഞാറൻ ഭാഗത്തായാണ് നഗരം സ്ഥിതി ചെയ്യുന്നത്. സാന്ത മോണിക്ക മലനിരകളുടെ ഒരു ഭാഗവും ഈ നഗരത്തിൽ ഉൾക്കൊള്ളുന്നു. ലോസ് ആഞ്ചലസ് നഗരമദ്ധ്യത്തിൽനിന്ന് ഏകദേശം 22 മൈൽ (35 കിലോമീറ്റർ) അകലെയാണ്. വടക്കു കിഴക്ക് ലോസ് ആഞ്ചലസിലെ വുഡ്‍ലാൻറ് ഹിൽസ്, കിഴക്ക് ടൊപാങ്ക, തെക്ക് മാലിബു, പടിഞ്ഞാറ് അഗൌറാ ഹിൽസ്, വടക്ക് ഹിഡ്ഡൺ ഹിൽസ് എന്നിവയാണ് ഈ നഗരത്തിൻറെ അതിരുകളായി വരുന്നത്. 'എൽ കാമിനൊ റീയൽ' ചരിത്ര പാത, വെഞ്ചുറ ഫ്രീവേ 101 എന്ന പേരിൽ കലബസാസിൻറെ കിഴക്കു-പടിഞ്ഞാറു ഭാഗത്തുകൂടി കടന്നുപോകുന്നു.

അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾപ്രകാരം ഈ നഗരത്തിൻറെ മൊത്തം വിസ്തീർണ്ണം 13.0 ചതുരശ്ര മൈൽ (34 ചതുരശ്ര കിമീ) ആണ്.  ഇതിൽ 12.9 ചതുരശ്ര മൈൽ (33  ചതരുശ്റ കി.മീ) കരഭൂമിയും ബാക്കി 0.1 ചതുരശ്ര മൈൽ (0.26 ചതുരശ്ര കിമീ) പ്രദേശം (0.38%) ജലഭാഗവുമാണ്.

## അവലംബം


വർഗ്ഗം:കാലിഫോർണിയയിലെ നഗരങ്ങൾ
നവി മുംബൈ മുനിസിപ്പൽ കോർപ്പറേഷൻ

മഹാരാഷ്ട്രയിലെ നവി മുംബൈയുടെ ഭരണച്ചുമതല നിർവ്വഹിക്കുന്ന സ്ഥാപനമാണ്  ‘’’ നവി മുംബൈ മുനിസിപ്പൽ കോർപ്പറേഷൻ’’’. 1991 ഡിസംബർ 17-നാണ് ഇത്  സ്ഥാപിതമായത്. സിഡ്കോയുടെ നവി മുംബൈ പദ്ധതിയി ഉൾപ്പെട്ട 29 ഗ്രാമങ്ങളാണ് ഇതിന്റെ പരിധിയിൽ വരുന്നത്. 162 ചതുരശ്രകിലോമീറ്ററോളം വിസ്തീർണ്ണം വരുന്ന പ്രദേശമാണിത്. നവി മുംബൈ മുനിസിപ്പൽ ട്രാൻസ്പോർട്ട് എന്ന പേരിൽ പൊതുഗതാഗതത്തിനായി ബസ് ശൃംഖലയും നടത്തിവരുന്നു.
## അവലംബം
ബ്രെൻറ്‍വുഡ്

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ കോണ്ട്രാ കോസ്റ്റ കൗണ്ടിയിലുള്ള ഒരു നഗരമാണ് **ബ്രെൻറ്‍വുഡ്**. സാൻ ഫ്രാൻസിസ്കോ ഉൾക്കടൽ മേഖലയിലെ ഈസ്റ്റ് ബേ പ്രദേശത്താണ് ഇത് സ്ഥിതി ചെയ്യുന്നത്. 2010 ലെ കണക്കുകൾ പ്രകാരം ഈ നഗരത്തിലെ ആകെ ജനസംഖ്യ 51,481 ആയിരുന്നു. ഇത് 2000 ലെ സെൻസസിലെ 23,302 ൽ നിന്ന് 121 ശതമാനം വർദ്ധനവായിരുന്നു. പത്തൊൻപതാം നൂറ്റാണ്ടിന്റെ അവസാനത്തിൽ ബ്രെൻറ്‍വുഡ് ഒരു സമൂഹമായി അറിയപ്പെട്ടുതുടങ്ങിയിരുന്നു. കാർഷിക ഉത്പന്നങ്ങളിൽ പ്രാഥമികമായി ചെറി, ചോളം, പീച്ച് എന്നിവയുടെ പേരിൽ ഉൾക്കടൽ മേഖലയിലാകെ ഇപ്പോഴും ഈ നഗരം അറിയപ്പെടുന്നു.

## അവലംബം


വർഗ്ഗം:കാലിഫോർണിയയിലെ നഗരങ്ങൾ